text:
قارشیمیزا گلن
نوروز بایرامی موناسیبتینه بوتون دوستلاریمی تبریک دئییرم. انشاءالله کی یئنی ایل
بوتون ایسلام عالمینه و اینسانلیق عالمینه خئییرلی برکتلی اولسون.
الیمه دوشن نوروز تبریک اساماسلری بو پوستا یئرلشدیرهجم.
مرحمت صاحیبی،
عدالتلی آللاه دوعا ائدنلری تنها قویماز. بو دَیَرلی بایرامدا کاییناتین یارادیجیسی
و عالملرین ربّی آللاه دوعالارینی قبول ائتسین. اورگینده نه آرزولارین وارسا
هامیسی حیاتا کئچسین. آمین!! بایرامین موبارک.
*
کاییناتین یارادیجیسی و عالملرین ربّی بؤیوک آللاها سونسوز
شوکورلر اولسون! یئنی ایلیز برکتیله، بوللوغویلا گلسین، بوتون اینسانلیق اوچون خئییرلی
اولسون!
*
هَیَجانلا گوزلهدیگیمیز نوروز بایرامی گلدی، خوش گلدی.
گؤزل بایرام خالقیمیزا ساغلاملیق، شادلیق، خوشبختلیک، بوللوق و برکت گتیرسین.
*
قوی بو بایرام بیزلر اوچون یئنی عصر و
یئنی باشلانقیج اولسون!
*
آللاه شرقی غربدن اوزاقلاشدیردیغی کیمی، بیزیده
گوناهلاردان بئله اوزاقلاشدیرسین! آللاه بوتون گوناهلاریمیزی باغیشلاسین و بیزی
حق یولونا یونَلتسین!
*
آللاه تعالا یئنی ایلده بوتون اینسانلارا
حقیقی سئوینج، صولح و فرح باغیشلاسین!
*
مین داملا سریلسین اورگینه، مین خوشبختلیک دولسون کونلونه،
بوتون آرزولارین گئرچک اولسون، دوعالارین قبول اولسون بو بایرامدا... نوروز بایرامین
موبارک اولسون!
*
بایراملار، میلّی و دینی دویغولارین، اینانجلارین، عادت و رسملرین
سرگیلندیگی، بیر جمعیّتده میلّت اولما شعورونون فورمالاشدیغی، گوجلندیگی گونلردیر.
همیشه بیر یئرده، سئوگی دولو نئچه بئله بایراملار گئچیرمک دیلگیله، نوروز بایرامیز
موبارک اولسون!
*
ان دلیجه اَسن سحر یئلی، اَن گونشلی گونلر، اَن پارلاق
گئجهدیر بایراملار. اورکلرده بیر اَسینتی و صولح پایلاشیمینا اَن ایستی سلامدیر
بایراملار. نوروز بایرامیز موبارک
اولسون!
*
قوی تانری اونون یولوندا سؤیلهدیگین دوعالاری و ائتدیگین
عمللری قبول ائتسین. سنه و سنین عاییلهنه حیاتدا سئوگی محبّت و آللاها اولان
اینامینین مؤحکملنمهسینی آرزولاییرام.
*
بایراملار برکتدیر، اومیددیر. صاباحا نیّتدیر. دوعالاریز قبول
اولسون، سئودیکلریز همیشه سیزینله اولسون.. بایرامنیز موبارک اولسون...
*
هر یئنی ایل یئنی تزهلنن اومیدلرین، چوخالان سئوگیلرین
خبرچیسیدیر. یئنی ایلده بئله اولسون. آما سونا قدر گؤزل اولسون. نئچه بئله ایللره....
*
یئنه یئنی بیر ایل وار قاپیمیزدا. 1392 ایلینه گیرهجگیمیز
بو گونلرده ایستدیگیز هئر شئیین گئرچکلشمهسی آرزوسو ایله...
*
شکر کیمی شیرین، ناغیل کیمی گؤزل بیر ایل آرزولاییرام سنه... یئنی
ایل بیزلره موبارک اولسون. یئنی ایل سیزلرهده موبارک اولسون. ساغلیق، سئوگی و
موتلولوق دولو اولسون.
*
یئنی ایلده هر شئیین کونلوزجه اولماسینی آرزولایار، و بوتون
گؤزلنتیزین گئرچکلشمهسینی آرزو ائدیرم. یئنی ایلده هئچ اومیدسیز قالمامانی و خیاللارینا
قوووشماغینی ایستیرم. یئنی ایلینی تبریک ائدیرم.
*
ساواشلارین آجیلارین و فلاکتلرین، کئچیب گئدن قوجا بیر ایل
کیمی گئریده قالماسی اومیدی ایله...
*
یئنی ایلده: حیاتی توتا بیلمک، سئوگینی قاچیرماماق
"کئشکه" دئمهمک اوچون و اونلاری
گئرچکلشدیرهجک زامان آییر اؤزونه، موتلو ایللر...
*
آغاپپاق یاغان قار، نه یاشانمیشسا یاشانسین اؤرتر کئچر
کئچمیشین خطالارینی.. یئنی بیر گلهجک و یئنی بیر باشلانقیج گوزلهییر بیزی...
یئنی ایلیز موبارک...!
*
قارداشلیقین دوغدوغو، سئوگیلرین بیرلشدیگی، بلکه دورقون
بلکه یورقون یئنهده موتلو یئنهده اومودلو، یئنهده سئوگی دولو نئچه بئله ایللره
چیخاسان.
*
یئنی بیر ایله گیررکن سیزه سئوگی و باریش آرزولاییرام.
*
گلن ایل ائله بیر ایل اولسون کی، کئچن ایلین بوتون اولومسوزلوقلارینی
بیزه اونوتدورا بیلسین... ایستکلریمیزین گرچکلشدیگی بیر ایل دیلگی ایله....
*
یاشاییشین بویو گؤزل ایللر، موتلو صاباحلار، دوستجا دوستلوقلار
همیشه سنین اولسون، موتلو ایللر....
*
366 گون داها یاتیزدیردیق. قارشیدا بیزی داها بیر 365 گون
گوزلهییر، نئچه بئله 365 گونلره بیرلیکده چیخمامیغیمیز دیلگی ایله....
*
سنه بو یئنی ایلده گلهجک حیاتینی گؤرمک آرزوسو ائلهییرم،
عؤمروموزون سونونا قدر یئنی ایللری بیرلیکده قئید ائتمک دیلگی ایله........یئنی ایلین
موبارک
*
یئنی ایلیمیزی تبریک ائدیرم، بلکهده یانیندا دئییلم آما اونوتما
کی سنین گولوشونه حسرت قالان بیر جوت گوز آغلاییر اوزاقلاردا.... یئنی ایلین
موبارک
*
گلهجگیزی تأمین ائدهجک هر یئنی بیر گون بیر اونجهکی گوندن
داها گؤزل، ایستکلریزه اویغون و سیزی موتلو ائدهجک شکیلده اولسون... یئنی ایلیز
موبارک....
*
یئنی ایل آذربایجان اوچون اومیدلی، برکتلی، کؤهنه ایلده
یاشانان اولومسوزلوقلارین تام ترسینین یاشاناجاغی بیر ایل اولماسینی آرزو ائدیرم.
نئچه بئله ایللره بیرلیکده چیخاق....
*
یئنی ایلین سیزه و بوتون سئودیکلریزه ساغلیق، موتلولوق،
باشاری، بول پول، سئوگی و حضور گئتیرمهسینی آرزولاییرام.. نئچه بئله ایللره
چیخاسان....
*
بولودسوز گؤی اوزو سنین اولسون دئمیشدیم؛ اومیدلرین سولماسین،
توکنمهسین دئیه. یئنی ایلده هئچ اومیدسیز قالمامان و خیاللارینا قوووشماغین دیلگی
ایله.....
*
گلن ایلین ساغلیق، موتلولوق و بول قازانج گتیرمهسی آرزوسو
ایله....
*
گل-گل آ یاز گونلری. باهار بایرام گونلری. بو نوروز
بایرامیندا ایلین خوش گونلری. نوروز بایرامیز موبارک!
*
گلیر باهار آوازی، یاز عطری، یاز آوازی، بو نوروز
قوووشانلار دویماسین غم آوازی. نوروز بایرامیز موبارک!
*
بو باهار بایرام گلر، توی گلر، نیشان گلر، نوروزون
گؤروشونه ائل گلر اوبا گلر. نوروز بایرامینیز موبارک!
*
یئتیشدی باهار یئنه. باهاردیر یئنه، گئتسین آیازلی گونلر،
گلسین نوروزوم یئنه! نوروز بایرامیز موبارک!
*
گلدی باهار بایرامی، ایلین گؤزل بایرامی، قدملرین خوش
اولسون نوروزا دئییر هامی. نوروز بایرامیز موبارک!
*
آرزوم بودور نوروز غوصه-غمین یوخ اولسون، اورکلردن گئتسین
بوز، سئوگی پایین چوخ اولسون! نوروز بایرامیز موبارک!
*
عزیزینم یاز گلسین، یاز گلسین باهار گلسین، بو نوروز
بایرامیندا غم گئتسین، سئوینج گلسین! نوروز بایرامیز موبارک!
*
سئوگی دولو نور دولو نوروز قارشیلایاق، قوی بو باهار یاز
بویو گون ساچسین پارلاق-پارلاق! نوروز بایرامیز موبارک!
بولودوز یاغار
اولسون ، سولاریز آخار اولسون ، اوجاغیز یانار اولسون ، نوروز بایرامیز موبارک
اولسون
*
بایرام گوزللیکدیر ، گوزللیکلر سیزین اولسون ، بایرام
اومیددیر ، اومیدلریز گرچک اولسون ، نوروز بایرامیز موبارک اولسون
*
“یئنه گلیر نازلی باهار ، نازلی یاز هامینین یازیسین بو
ایل یاغلی یاز جان ساغلیغی ، جیب وارلیغی ، اؤلوم آز مهریبان آللاهیم ، بئله یازی یاز.” “تازا
ایلیز موبارک اولسون.”
*
“گؤزل اینسانلار ، گؤزل گونلرده یادا دوشرلر”بو گؤزل گونده
دونیانین بوتون گوزللیکلری سنین حیاتیندا اولسون…” نوروز بایرامی سنه موبارک
اولسون
*
سیزی بو گونکی نوروز بایرامی موناسیبتی ایله تبریک ائدیرم.
قوی همیشه بئله گوزل بیر گونده بیر-بیریمیزه اس ام اس یازاق. قوی همیشه پوللاریمیز
بئله شئیلره گئتسین. بایرامیز موبارک
*
سیزه چوخ عزیز و دَیَرلی اولان نوروز بایرامینی تبریک
ائدیرم. سیزه جان ساغلیغی، سوفرهزین بول و برکتلی اولماسین آرزو ائدیرم، قوی
بوتون آرزولاریز یئرینه یئتشسین، نوروز بایرامیزی تبریک ائدیرم!!!
*
کونلومده وار مین آرزو مین بیر دیلک، گل باریشاق نازلی
یاریم کوسمیَک با هم اولاق بایرام گونو بیز گرک نوروز گونو اولسون سنه موبارک
*
آرزوم بودور غوصه – غمین یوخ اولسون، اورکلردن دردلر
گئتسین ، سئوگی پایین چوخ اولسون! نوروز بایرامیز موبارک
*
بو تازا ایلده اورگینده توتدوغون آرزولارینین گرچکلشمهسینی
آرزو ایدیرم، بایرامیز مبارک
*
سئوگیلیم بو بایرام موناسیبتین صمیم قلبدن تبریک ائدیرم،
بو ایل بیزه دوشَرلی اولسون
*
تازا ایلده. سیزه گون کیمی پارلاق، چای کیمی آخارلی حیات
آرزولاییرام
*
یئنی ایلین موبارک ! یئنی ایل سنه یئنی اوغورلار
گتیرسین. یئنی ایلده سنه خوش آرزولار و بو آرزولارینین حیاتا کئچمه سینی
آرزولاییرام
*
بایرامیز موبارک ! نئچه بئله بایراملار . قوی بو یئنی ایل
سیزه و عاییلهزه سئوینج ، اوغور گتیرسین. بوتون کدرلی گونلریز بو ایلده قالسین .
یئنی ایلده گؤزل و شن گونلره چیخاسیز
*
شکر کیمی دادلی ، ناغیل کیمی گؤزل بیر ایل آرزولاییرام
سنه. قارشیندان گلن یئنی ایلین جان ساغلیغی، اوغور و سعادتله دولو اولسون. نئچه
بئله بایراملارا
*
بایرامیز موبارک ! اورگیز اومودلو، اومودلریز آتلی، سئوداز
قانادلی، سئوینجیز قاتلی، سوفرهز دادلی ، مکانیز تختلی، عؤمروز بختلی، ائویز
برکتلی اولسون
*
یوردوموزا آیاق باسمیش باهار بایرامینی تبریک ائدیرم.
قدملری اوغورلو، کونول اوخشایاجاق سئوینجلی گونلری بول اولسون . بایرامیز
موبارک
*
قوی بو طراوتلی نوروز بایرامی سوفرهزه روزی و برکتله ،
قلبیزی خوش حیسلرله دولدورسون ، ساغلاملیغیز مؤحکم آرزولاریز سونسوز ،
اومودلریز گرچک اولسون
*
یئنی ایلین موبارک ! او گون اولسون کی یئنی ایلده بوتون
آرزولارین یئرینه یئتیشسین /
*
یئنی ایلده
هئر شئیین کونلوزجه اولماسینی آرزولاییرام و بوتون گوزلنتیزین گرجکلشمهسینی آرزو
ائدیرم. یئنی ایلده هئج اومیدسیز قالمامان و خیاللارینا قوووشماغینی ایستیرم. یئنی
ایلیزی تبریک ائدیرم.
*
نوروز آخشامی قوی اورگینده توتدوغون بوتون آرزولار نیّتلر
جین اولسون دیلکلرین حیاتا کئچسین. بایرام سوفرهسیندهکی خورکلر کیمی عؤومرون
برکتلی اولسون.
*
همیشه بیر یئرده، سئوگی دولو بئله بایراملار کئچیرمک
دیلییله. موبارک نوروز بایرامی بوتون خالقیمیزا موبارک اولسون. الله بوتون اینانالارا
نه قدر دینج، برکتلی بایراملار نسیب ائتسین. نوروز بایرامیز موبارک
*
دومماغ یاغان قار، نه یاشانمیشسا یاشانسین، اؤرتر
کئچمیشین سهولرینی... یئنی بیر گلهجک تقدیم ائدر بیزه و یئنی بیر باشلانغیج.
یئنی ایلین بوتون اینسانلیغا و اؤلکهمیزه باریش، خوشبختلیک گتیرمهسی دیلگیله
یئنی ایلیزی تبریک ائدیرم. هر شئی اورگیزجه اولسون!
*
یئنی ایلده حیاتی توتا بیلمک، سئوگینی قاچیرماماغ، کاش کی
دئمهمک اوچون خیاللارینی ایکییه وور بو دفعه. و اونلاری رئاللاشدیراجاق
زامانی آییر اؤزونه. خوشبخت ایللر
*
بولودسوز سما سنین اولسون دئمیشدیم، اومیدلرین سولماسین،
توکنمهسین دئیه. یئنی ایلده هئچ اومیدسیز
قالماماغین و خیاللارینا قوووشماغین دیلگیله.. یئنی ایلیز موبارک.
*
یئنه بیر ایل باشی یاخینلاشیر بو ایل باشی سئودیکلریزله
بیرلیکده خوشبخت دینج بیر ایله باشلانغیج ائتمهزی و بوتون ایلیزین عئینی گؤزللیکده
کئچمهسینی دیلهییرم.
*
مرحمت صاحیبی،عدالتلی آللاه دوعا ائدنلری تنها قویماز. بو
دَیَرلی بایرامدا کاییناتین یارادیجیسی و عالملرین ربّی دوعالارینی قبول ائتسین.
اورگینده نه آرزولارین وارسا هامیسی حیاتا کئچسین. آمین!!نوروز بایرامین موبارک.
*
هر یئنی ایل بیر باشقا گؤزل. 1392 یئنی ایل سیزلره حیاتیز
بویونجا اونوتامایاجاغیز گؤزللیکلر یاشاتسین. یئنی ایلیز موبارک اولسون.
*
هئچ سهو ائتمهین اینسان عمومیتله هئچ بیر شئی ائده بیلمز.
یئنی ایلده سهولریمیزین آز، مووّفقیّتلریمیزین دواملی اولماسی دیلگیله خوشبخت
ایللر...
*
سئوگی دولو نور دولو نوروز قارشیلایاق، قوی بو باهار یاز
بویو گون ساچسین پارلاق-پارلاق! نووروز بایرامیز موبارک!
*
گلدی باهار بایرامی، ایلین گؤزل بایرامی، قدملرین خوش
اولسون نوروزا دئییر هامی. نوروز بایرامیز موبارک!
*
یئتیشدی باهار یئنه. باهاردیر یئنه، گئتسین آیازلی گونلر،
گلسین نوروزوم یئنه! نوروز بایرامیز موبارک!
*
بو باهار بایرام گلر، توی گلر، نیشان گلر، نوروزون
گؤروشونه ائل گلر اوبا گلر. نوروز بایرامیز موبارک! گلدی
باهار بایرامی، ایلین گؤزل بایرامی، قدملرین خوش اولسون نوروزا دئییر هامی. نوروز
بایرامیز موبارک!
*
سلام! سیزی قارشیدان گلن نوروز بایرامی موناسیبتیله تبریک
ائدیرم. آرزوم بودور آللاه هامیزا سعادت وئرسین.
*
سلام ! بایرامیز موبارک اولسون. آللاه هامیزا جان ساغلیقی
اوزون عؤمور وئرسین. آرزو ائدیرم، بو باهار اؤزو
ایله شادلیق گئتیرسین. یئری گلمیشکن خواهیس ائدیرم، بو تبریکی قبول ائدهسیز. :)
*
نوروز بایرامینین منشأیی، اونونلا باغلی اساتیرلر، میفلر
قدیمدیر. آراشدیرانلار نوروز بایرامینین محض یاخین شرقین قدیم اکینچیلیکله مشغول
اولان خالقلار آراسیندا مئیدانا گلدیگینی سؤیلهییرلر.
*
بایرامیز موبارک! سیزه بو ایل خوسبختچیلیک و ایشلریزده
مووّفقیّتلر آرزولاییرام.انشاالله خوشا گلمز حادیثهلر کئچن ایلده قالار. بو ایلیز
آللاهین کومکلیگی ایله خوش و فیراوان اولسون. بیر داها تبریکلر!
*
یئنی ایلده قار دنهجیکلری قدر خوش گونلرین، اویونجاقلار
کیمی رنگارنگ سورپریزلرین،و اَن اَساسی روزی برکتین اَسکیک اولماسین. من دیلهدیم
قوی ملکلر آمین دئسین.
*
یئنی ایل موناسیبتی ایله سیزی تبریک ائدیرم. نیفرت دولو
بیر ایلی آرخادا قویدوق انشاالله گلن ایل اوغورلو اولار. یئنی ایلده سیزه اوغورلار
*
دئییر آدامین قوجاسی حؤرمتلی اولور، ایلین آخیرینجی ایلی
چوخ گؤزلنیلیر. قوی بو بایرام سیزده بئله حؤرمتلی اولوب، هاراسا گئتدیکده بئله
گؤزلنیب،سئویلسیز. بایرامیز موبارک!!!!
*
سنی نوروز بایرامی موناسیبتی ایله تبریک ائدیرم. آرزو
ائدیرم کی، محبت قلمیندن، سئوینج گوزلریندن، تبسّوم اوزوزدن اَسکیک اولماسین
*
10 دنه سؤزدنسه 1 یاخشی سؤز : بایرامین موبارک!
*
حیاتین شکربورا کیمی شیرین، پاخلاوا کیمی یاغلی،قوغال کیمی
دادلی، موشکوللرین فیندیق بویدا، جیبینده گؤیتمه کیمی یاشیل پوللار چوخ اولسون.
نوروز بایرامین موبارک
*
حیاتیز خونجا کیمی بزکلی،شکربورا و پاخلاوا کیمی شیرین،پوللاریز
گؤیتمه کیمی یاشیل،دردیز فیندیق بویدا اولسون. بایرامیز موبارک اولسون
*
آناجان،بایرامین موبارک.آغلادیغیمی دوشونمه.سادهجه هاوا
چیسکینلیدیر،دامجیلار یاییلیر مزارینا
*
گؤزل گونلرده گؤزل اینسانلار خاطیرلانیر. گؤزل اینسانلارا
گؤزل آرزولار عنوانلانیر.بو گؤزل گونده دونیانین گؤزللیکلری سنین اولسون.بایرامیز
موبارک!
*
گؤزل گونلرده گؤزل اینسانلار خاطیرلانیر،گؤزل گونلرده اؤزل
اینسانلارا آرزو-دیلک یوللانیر. باهار بایرامیز موبارک
*
قوی بو طراوتلی نوروز بایرامی سوفرهزی روزی، قلبیزی ایسه
خوش حیسلرله دولدورسون. ساغلاملیغیز مؤحکم، آرزولاریز سونسوز، اومیدلریز گئرچک
اولسون! نووروز بایرامیز موبارک اولسون!
*
عزیزیم. بیر بایرام وار. نوروز! سِحیرلی بایرامدیر.
بایرامدا، کوسنلر باریشیر، سئونلر قوووشور. اینانمیرسان؟ بو گون گؤررسن. نووروز
بایرامیز موبارک اولسون!
*
سئوگیلیم، اینانیرام کی، بیر گون منه گؤستردیگین سئوگی و
صبری سنه گؤسترمک شانسیم اولار. یئنی ایلین موبارک.
*
نوروز بایرامی موناسیبتی ایله سیزی تبریک ائدیرم. آرزو
ائدیرم سو قدر تمیز، حیات قدر جانلی، چیجک قدر طراوتلی و گؤزل قالاسیز.
*
فداکارلیق، سئوگی، صبر و گؤزللیک نهدیر دئیه
سوروشارلارسا، آنامدیر دئیهرم. آنا بایرامین موبارک.
برچسبها: نوروز اس ام اس لری
, بایرام اس ام اس لری
, نوروز بایرام SMS
, SMS عید نوروز
, تبریک


c: text/html

text:
یارب نیه عشق اهلینه زیندان دی گئجه
مجنونلار اوچون سیر نهان دی گئجه
عاشق معشوقون اونوتا بیلمز اینان
گوندوزلر اونوتسادا یاده سالان دی گئجه
یوخو گلمیر گئجه لر عاشیقین گوزونه
چون كی سئوگی سیندن نگران دی گئجه
چیلله گئجه سینه دونوب هر گئجه میز
نیه بئله بیزه عجیب اوزان دی گئجه
منده كی عشقین سوؤیوب سونمه یجك
هر گون آرتیب اوستونه قالان دی گئجه
یورگون گوزوم هیچ یومولا بیلمیر
سنسیز هی یاتیب هی اویان دی گئجه
سنسیز دونیا منه ائله قارانلیخ كی
ذند ائلرم آی لا گونش یالان دی گئجه
گوندوزلر یوللارینا باخیب سنی گزیرم
تاپانماییب حسرتیندن گوزلریم سولان دی گئجه
ایندی فرهادی من اولموشام عصریمیزین
بیستون یئرینه منیم اوره گیم چاپپالان دی گئجه
جایماز بو دونیادان هیچ بیر كام آلمادیم
عالمده بیر جه منه قالان دی گئجه
شاعر : جایماز
قایناق:سایین جایمازین اؤزل وبلاقی
آفرین اوْلسون نیگارین زۆلفو ایله قاشینه،
گر ماجال بۇلسام حبیبین چؤوریلیدیم باشینه.
منزیله ایرمک دیلرسن عشقی یوْلداش ائیلگیل.
ایرمهدی منزیلینه کیم باخمادی یوْلداشینه.
کبهنین ائهرامینا ایرمز حاجینین دگمهسی
چیزگینیر در گیردینه، سۆرتر اۆزونو داشینه.
شوْل رقیبی گؤره ایدیم چاه ایچینده بیر کره،
گیللیییدیم باشینا شوْل سد هزاران داش یئنه.
ائی رقیب، بیر یئرده اؤلگیل کی، بۇلونماز آشو سۇ.
یێغیلسین قارغاوو قۇزغون لئشینه، هئی لئشینه.
بۇدونا چێخسین اۇفالار، گؤزونه هم قارا سۇ،
تۇتولسون دیلو قۇلاغین بیر نئچه داش دیشینه.
دئدیلر، میسکین نسیمی، دوْغرویا یوْخدور زاوال،
مۆددیلر قالیب اوْلدو حاضیر اوْلگیل باشینه.
1.3.4. میسسیونئرلیک دینی متنلرین عومومبشری
سوسیال اوتوپییا کیمی شرحیدیر
کانونیک متنلرین کومئنتارییاسی شیفاهی و یازیلی فورمادا مونوتئیزمین
دونیایا یاییلماسی پروسئسینده داوام ائتمیشدیر. دینی تبلیغات بوتون
مونوتئیست دینلرده اللها عاید ائدیلن مقدس کیتابلارین ائهکامینی و
بَیانینی شرح ائتمک شکلینده داوام ائتمیشدیر. هر نؤوبتی تکاللاهلی دین
یاراناندا میسسیونئرلیک گئنیش یاییلمیش و اللهین کیتابینین بوتون دونیا
اوچون واحید شرحینی و بَیانینی یاراتماق تشببوسو اورتایا گلمیشدیر. اونا
گؤره میسسیونئرلیک تکجه الله کیتابینی شرح دئییل، هم ده عومومبشری بیر
سوسیال اوتوپییا یاراتماق تشببوسو ایدی.
لاکین مونوتئیست متنلری عومومبشری سوسیال اوتوپییا کیمی دونیایا
یایماق هئچ بیر دینه نصیب اولمادی. هه خریستیانلار، نه موسلمان میسسیونئرلری
اؤز دینلرینی بوتون دونیایا یایا بیلمهدیلر. آمما بشریتین و
مونوتئیزمین تاریخینده عومومدونیا اوتوپییاسی یاراتماق تشببوسو یاراندی.
بو ائله واحید بیر دیل یاراتماق تشببوسو کیمی بیر شئیدیر.
عومومدونیا اوتوپییالارینین باش توتماماغی اونلاری اینسانلارین یادداشیندان
سیلمهدی. واحید متن و واحید متن آنلاییشی یاراتماق تشببوسو آرزو
کیمی قالدی و 1917-جی ایل اوکتیابر اینقیلابیندان سونرا سووئت روسییاسینین
داخیلی و خاریجی سیاستینده اؤزونو گؤستردی. روس بولشئویکلری یئر اوزونده
کوممونیزم یاراتماق، اؤز رهبرلیکلری آلتیندا دونیا خالقلارینی خوشبخت
ائتمک خولیاسینا دوشدولر. خاچ یوروشلری کیمی، کوممونیزم قورماق پلانلاری
دا زورلا حیاتا کئچیریلمهیه باشلادی. روسییادا وطنداش محاربهسینده،
سونرا اوتوزونجو ایللرین اوللرینده آجلیق زامانی، داها سونرا 1937-جی ایل
رئپرئسسییالاریندا 50 میلیونا قدر آدام مهو ائدیلدی. روس کوممونیستلری
اینساندان یاخشی دونیا قورماق اوچون آدی ماتئریال کیمی ایستیفاده ائتدیلر و
نؤوبتی دفعه سوسیال ترققینی سونی صورتده سرعتلندیرمک تشببوسو باش
توتمادی. ایکینجی دونیا محاربهسیندن سونرا کوممونیزمی دونیادا واحید
اوتوپییا کیمی یایماق اوچون بؤیوک تشببوسلر ائدیلدی، سسری-نین دؤولت کیمی چوخ
بؤیوک رئسورسلاری بو ایسه عبث یئره صرف ائدیلدی، بو دا سون نتیجهده مارکسیست رئژیمین
1990-جی ایلده داغیلماسی ایله نتیجهلندی. مارکسیزمی ده واحید دونیا متنی و
واحید دونیا متن آنلاییشی کیمی یایماق مومکون اولمادی.
آمما مارکسیزم مونوتئیست عومومبشری دونیا اوتوپییالارینا
بنزر حادثه کیمی بشریتین یادداشیندا قالدی و بیر چوخ خالقلارین
طالعیینده موهوم رول اوینادی. آمما دیندن سونراکی عومومدونیا اوتوپییالاریندا
اللها خیدمت دئییل، یئنیدن موعیین مدنیتلرین یئکمنا
آنلاییشی اساسیندا حاکمیت یاراتماق تشببوسو آپاریجیدیر. بونو سووئتلر
داغیلاندان سونرا آبش-این خاریجی سیاستینده ده گؤروروک. بو اؤلکه اؤز
دیَرلری ایله بیرگه اؤز حاکمیتینی ده دونیایا یایماغا چالیشیر. شوبههسیز
کی، بو تشببوس ده باش توتمایاجاقدیر. متنلرین و مدنیتلرین عینی
تیپلی اوتوپیک شرحینی دونیا اوتوپییاسینا چئویرمک مومکون دئییلدیر. بونون
اوچون اولجه دونیاداکی بوتون دیللری آرادان گؤتورمک لازیمدیر. بو حالدا
اینسانلارین یادداشینین فردیلیگی آزالار. آمما بو اینسان مدنیتینی و سیویلیزاسییانی
یوخسوللاشدیرار و اینسانلاری یادداش جهتدن یئنیدن حئیوانلار
سویهسینه ائندیرردی. یادداشلار بیر-بیرینین تکراری اولاردی. بو ایسه مومکون
دئییل و لازیم دا دئییل.
تصادفی دئییل کی، مونوتئیست دینلرین قییامت گونو حاقیندا
ائهکاملاریندا اینسانلارین آخیرتده بیر دیلده دانیشاجاغی حاقدا ائیهاملار
واردیر. دیللرین آرادان چیخماسی تاریخین بیتمهسی معناسینا گلیر.
مئشین قاپیلار
گؤزلهمه اوتاغیندا
ساعتلارلا گؤزلرین
لال قاپییا دیکیلر.
منیم نه چکدیگیمی
قاپیلار آرخاسیندا
مورگو دؤینلر بیلر.
اورگینده بؤیویور،
دوداغمدا کیچیلیر
سؤزون ده، سوالم دا.
آخ!.. بیزیم عومروموزون
گؤرن نئچه پارچاسی
اریگیب کوله دؤنموش
قاپیلارین دالیندا؟
قاپیلار آرخاسمدا
بیز نه قدر دورموشوق.
نئچه گؤزل آرزونو
سیقار توستولریله
هاوایا سووورموشوق.
آخ، سرت اوزلو قاپیلار،
ایکی اوزلو قاپیلار
طالعلر حل اولونور
قاپینین او اوزونده.
آداملار بوینوبوکوک
ایلشیب مات-معطل
قاپینین بو اوزونده.
دیندیرسن گلر دیله
قاپیلارین آغزینا
سپیلن توزلار بئله.
اونلار توز دئییل، آنجاق
قاپیلارا توخونوب
آیاقلارم آلتینا
تؤکولن آرزولاردیر.
اورکلرده دوغولوب،
بیرجه "یوخ" کلمهسیله
یوخ اولان آرزولاردیر.
آخ!.. بو بیر کلمه "یوخ"اون
آرخاسیندا نهلر وار،
نئچه اییلمهلر وار.
او "یوخ" دئییر، بو، یوخدان،
او اؤزو ده خوشلانیر.
دئییرم کی،
یالتاقلیق دا،
قورخاقلیق دا
ائله بوردان باشلانیر.
سیز ائی مئشین قاپیلار،
سیز ائی مئشین قاپیلار،
سیزین اوزونوز سویوق؛
سیزدن اومیدله گیریب،
اومیدسیز چیخان دا چوخ.
سیزی تپیکلریله
ووروب آچان تاپیلار،
سیز ائی باغلی قاپیلار،
قاشقاباقلی قاپیلار!
سئنتیابر، 1966
جانی سن وئرمه دین
جانی سن وئرمه دین ، سنده آلاسان ،
اومید وئر یاشاییم ، اؤلدورمه منی .
قییما سئونینه قاتیل اولاسان ،
اومید وئر ، یاشاییم ، اؤلدورمه منی .
اؤلوموم مین یئره یوزولا جاقدیر،
دونیادان بیر سئون آزالاجاقدیر،
قبریم اوره یینده قازیلاجاقدیر
اومید وئر، یاشاییم ، اؤلدورمه منی .
منی اؤز الینله مزاره وئرمه ،
گؤرمک ایسته میرسن ، هئچ منی گؤرمه ،
سن آللاه ، بوقدر گوناها گیرمه .
اومید وئر، یاشاییم ، اؤلدورمه منی .
وآللاه ، اللریمده قالاجاق یاخان ،
بیلمیرم بومنزیل ، اوزاق می ، یاخین ،
یاشاماق منیم ده حاقّیمدی ، آخی ،
اومید وئر، یاشاییم ، اؤلدورمه منی .
قارا یازی شاعر
پرستاریم،
شفقت باجیم،
بری گلگیل.
مین خستخانایا گیررکن،
اوزادیلیرکن تخت اوسته،
سنه دئدیلر: بو خسته،
عصریمیزین بؤیوک شاعرلریندن بیریدیر.
بئله دیَیل؟
اینیندهکی آغ خالات تک
تمیز اولان او مهریبان اورگینله
سن دینلهدین بو تانیتمانی
چونکو، سؤزلرینه موطلق اینام بسلهدیگین
اؤزونه درین حؤرمت قویدوغون
ان بؤیوک حکیم ایدی
بو سؤزون سؤیلهیهنی.
سن بو سؤزه ایناندین مهریبان قیز.
خستوی محبتله، حؤرمت ایله قورودون.
یادیگار ساخلاماقچین،
بیر شئ`ر ده اوندان دیلهدین.
اؤلومون فیرتینالی دنیزینده بوغولانلارا
اومود مایاغی کیمی گؤرونن اولدوز،
منه قولاق آس،
گل ایندی سنله،
بو “بؤیوک” شاعردن دانیشاق:
او سنین
پاک محبتلرینی ایتیرمییهجک.
سنه اورگیندن جوشان بیر شئ`ر ده یادیگار
وئرهجک.
سن اونون وئردیگی شئ`ری
ایمتینانلا آلاجاقسان
ایفتیخار و هیجانلا بیر چوخلارینا دا
اوخویاجاقسان.
تیفیل قیز!
کیمسه سنین بو “بؤیوک” شاعریوی
تانیمایاجاق!
یازدیقلارینی دا نه سن، نه ده اؤزگهلری
اوخومایاجاق!سنه اونون آدینی،
باشقا آدامدان داها ائشیتدیگینی
سؤیلهیهجک کیمسنه
بو ایسه سنه،
بیر سیرر، بیر مو`ما اولاجاق، شوبههسیز:
“-آخی بونو منه دانیشان حکیم،
یالان دانیشان آدام دیَیل، هرگیز!”
بیر داها قولاغیوی منه گتیر،
سنی راحتلاییم زاواللی قیزیم!
سنین او ایناندیغین حکیم،
یالانچی دیَیلدیر هرگیز!
بو “قارا یازی” شاعرین آنجاق،
آدی دا، اؤزو ده،
شئ`ری ده، سؤزو ده،
دانیشدیغی دیلینه گؤره،
یاساقدیر، یاساق!
اۇشاقلارا
ائی میللتین اۆممیدی، دیلو جانی، اۇشاقلار!
والیدلرینین سئوگیلی جانانی، اۇشاقلار!
مادرلرینیز ائتدی سیزه مئهرو محبت،
آغوشی-شفققتده سیزی بسلهدی راحت،
والیدلرینیز خرجینیزه ائتدی کفالت،
المیننتو-لیللاه، سیزه یار اوْلدو سعادت،
اوْلدوز هرهنیز بیر ائوین اوْغلانی، اۇشاقلار!
آسوده گزین ایندی بۇ دۆنیانی، اۇشاقلار!
سیز سرو کیمی سرگش اوْلوب بوْیله بوْی آتدیز، ایللیک
بئچه تک بانلییاراق خلقی اوْیاتدیز،
شاد اوْلدو پدر، مادرینیز - بۇ بوْیا چاتدیز، بسدیر
سیزه گهوارهی-ناز ایچره کی، یاتدیز،
ایندی بۇراخم بالیشی، یوْرغانی، اۇشاقلار! هم
ترک ائلهیین خانهی-ویرانی، اۇشاقلار!
وقت اوْلدو چێخیب کۇچهده جؤولان ائدهسیز سیز،
هرجایی گزیب، هر یئری سئیران ائدهسیز سیز، جنگو
جدلو قارتو تالان ائدهسیز سیز،
هر جیلده گیریب، عالمی ویران ائدهسیز سیز،
گۆنده آتاسیز بیر نئچه پاترانی، اۇشاقلار! تا
اؤیرنهسیز شیوهی-دعوانی، اۇشاقلار!
بئش اقت اوْلدو هوس ائتمهیهسیز مکتبه، درسه، تعلیم
آلاسیز هر نه! کی، عالمده بئترسه، خئیری بۇراخیب،
اخز ائدهسیز هر نه ضررسه، مایل اوْلاسیز هر ایشه کیم،
فیتنسه، شرسه،
عادت قێلاسیز هرزوو هدیانی، اۇشاقلار! سیز
نئیلهیهسیز مکتبی، موْللانی، اۇشاقلار!
وقت اوْلدو وۇروب یێخماغا مۆشتاق اوْلاسیز سیز، ائوده
گرک اولجه کی، قوْچچاق اوْلاسیز سیز، هم والیده،
هم والیدهیه آغ اوْلاسیز سیز، دینجلمییهلر تا نه
قدر ساغ اوْلاسیز سیز،
هر گۆن دؤیهسیز مادری-نالانی، اۇشاقلار! تا اۇف
دئمهیه قالمییا ایمکانی، اۇشاقلار!
هر ایستهدیگین اوْلماسا حاصیل پدریندن،
وۇر، یێخ، جالا"، تا قوْرخویا دۆشسون ضرریندن، سؤی
آغزینا جۆر' اتله، چکینمه هۆنریندن، بیچاره خلاص
اوْلماق اۆچون شۇرو شرعیندن،
چێخسین جانی، ساتسین قابی-قازانی، اۇشاقلار!
نئیلر دخی اوْل ثروتو سامانی، اۇشاقلار!
بسدیر کی، اوْغول صاحبی دۆشگون پدر اوْلدو، خئیر
اوْلدو عجب عاقیبتی، بختور اوْلدو، گؤز نۇری حساب
ائیلهدیگی دردی-سر اوْلدو، زحمتله امک وئردیگی
جۆمله هدر اوْلدو؛
نه اؤلموْدی" تا کیم، قۇتارا جانی، اۇشاقلار! نه
تاپمادی" اؤز دردینه درمانی، اۇشاقلار!..
گولون وصالینی سن بیل غنیمت ای بولبول
کجا کی قسمت اولا بیرده نوبهار سنا
زومار آیین 15 پرفسور دوکتور حسین محمدزاده صدیق دوغو گونودو
پرفسور صدیق آذربایجان اوچون چوخ چالیشان و زحمت چکن بیر اینسان دیر
الله دان اونلارا اوزون عومور و ایشلرینده داها اوغورلو اولماقلارین دیلریک
داها گئنیش بیلگی اوچون پرفسور صدیقی سئونلر سیته سی نه باش چکین
گولنار خانیم
قنداهار پادشاهینین ملیک مممد آدیندا بیر اوغلو وار ایدی.
گؤزللیکده ائله بیر آفتی-زامان ایدی کی، یوسیف کنان اونون الینه سو تؤکه
بیلمزدی. اؤزو ده قنداهار پادشاهینین آمان-زامان بیر دنه اوغلو ایدی.
ملیک مممهدی هامیدان چوخ ایستهین قوجا بیر لعلهسی واردی.
بیر گون لعله بوتون مونججیملری جمعلهییب، تاس قوردوروب، رمل
آتدیریب ملیک مممهدین باختینا باخدیردی. هامی مونججیملر دئدی کی،
ملیک مممد اون دؤرد یاشینا چاتاندا ایتهجک، اؤزو ده کی، تاپیلماغی
چوخ چتین اولاجاق.
بلی، بیر-ایکی دسته قوشون حاضرلاندی کی، ملیک مممهدی قوروسون.
یازیق اوشاغی تای هئچ یئره قویمادیلار. آمما اولاجاغا چاره یوخدو.
ملیک مممهدین دوز اون دؤرد یاشی تامام اولان گئجه او اوتاقدا کی یاتمیشدی،
ائله او اوتاقدا بیر اپپک اولدو، اوچدو گؤیه. نه قدر آختاردیلار، نه
قدر جارچیلار سالدیلار، قاصیدلر گؤندردیلرسه اوشاق تاپیلمادی کی، تاپیلمادی.
بیر ایل کئچدی، ایکی ایل کئچدی، هر یئردن اومید الی اوزولدو، هامی قارا
گئییب ماتهمه باتدی.
قوجا لعله بو ایشه تاب گتیرمهییب تغییر-لیباس ائلهدی، چیخدی ملیک
مممهدی آختارماغا.
لعله ملیک مممهدی آختارا-آختارا گلیب چیخدی ایستانبولا. شهری
گزدی، دولاندی، دولانا-دولانا گلیب چیخدی ایستانبول پادشاهینین سارایینین
قاباغینا. برک قیش ایدی. چوخلو دا قار یاغمیشدی. قارین اوستونده بیر یئره
قان تؤکولموشدو. لعله بونو گؤرجک، ییخیلیب اؤزوندن گئتدی.
سنه خبر وئریم ایستانبول پادشاهینین بیرجه قیزی اولان گولنار خانیمدان.
بو قیز ائله گؤزلدی کی، وصفی عالمی توتموشدو. گولنار خانیم
اوتورموشدو اؤز پنجرهسینین قاباغیندا، گلیب گئدنه تاماشا ائدیردی. بیر
ده لعلهنین قیشقیریب اؤزوندن گئتمهیین گؤردو. تئز او ساعت آداملارینی
گؤندریب اونو ایچری گتیرتدیردی.
......
آزادبخت ایله گولجمالین گؤروشو
ارنلردن ائشیتدیم بیر حکایت،
کی، راوی سؤیلهمیشدیر بیر روایت،
عجم مولکونده سولطان ابنی-سولطان،
اؤزو خاقانی-مغرور، شاهی-دؤوران.
آدی آزادبخت، مشغولی-ایشرت،
باشیندا فیکری-باده، گؤزده قفلت.
نه میللتدن سورارمیش حالو احوال،
نه دؤولتچون قیلارمیش فیکری-ایقبال.
او سولطانین سارایدا اون وزیری،
فسادو فیتنهنین اوستادی-پیری.
وزیرلردن علاوه بیر ده سردار.
قوشون سرکردهسی، بیر مردی-هوشیار،
امیرین جان آلان دیلبر ادالی،
قیزینین حوسنی زیبا، گولجمالی.
وزیرلر ماجراسی، چوخ موفسسل،
آچاق صؤحبت بیز اول دوختردن اول.
او قیز کی، هر باخیشدا جان آلارمیش،
گؤزللر حوسنونه حئیران قالارمیش.
کامان قاشلار چکیلمیش یایه بنزر.
سماوی گؤزلری دریایه بنزر
ساچی سونبول، بویو سروو سنوبر.
نه جورت سروده اولسون برابر.
یاناغی لالهدن آلمیش نیشانی،
دورو گؤوهر ساچارمیش گول دهانی.
بوخاغیندا خالی-یانمیش سیتاره.
اورکلر اوولایان اول ماهیپاره.
کمالو حوسنی چون گلمز بَیانه،
امیرین نوریدیده، هم یئگانه
قیزی و دردینه سیرداش ایمیش او،
هامی اسرارینه یولداش ایمیش او.
یئریشده خوش، گؤروشده گولجمالمیش.
آدی دا صورتی تک گولجمالمیش.
امیره اولموش ایدی بؤیله عادت،
قیز ایله گؤروشوب قیلمازسا صؤحبت،
قبول ائتمز نه ائلچی، نه عریضه،
اولار خسته دؤنرمیش بیر مریضه.
اگر بیر گون گؤروش توتمازسا انجام،
امیری-لشگر اولمازدی دیل آرام.
* * *
باهارین شن چاغیندا، خوش زاماندا،
شهردن چوخ اوزاقدا، بیر مکاندا،
امیر اولدو گولوستان سمته آزیم،
یانیندا واردی ایانو مولازیم.
چمنزاره یئتیب اولدو پییاده.
کی، ناگاه گولجمالی دوشدو یاده.
بو فیرقتدن خیالی اولدو قمگین.
و امر ائتدی کی، خادیم شهره گئتسین.
اولونسون گولجمال دا سئیره دعوت،
کی، بلکه خوش کئچه بو عیشو ایشرت.
دئمیش – “اونسوز کئچن گون دوز دئییلدیر
قیزیم یوخسا، گونوم گوندوز دئییلدیر”.
بلی، صادر اولونجا حؤکمو فرمان،
امیرین قاصیدی شهره شیتابان1،
گلیب اول دم قیزا ائتمیش کی، ایخبار:
– آتان گؤزلر سنی زینهار، زینهار!
بو سؤزدن گولجمال اولموش سرفراز.
قانادلی قوش کیمی ائتسینمی پرواز؟
آتا خیدمتینه گئتمک اوچون او،
امیرین وصلینه یئتمک اوچون او،
ایشیقلی گونمو، یاینکی تاریک؟2
بویورموش کی، گؤرولسون هر تداریک.
چاغیرسینلار هامان دم ساریبانی،
یولا حاضرلاسینلار کاریوانی.
کجاوه بخش ائدیلسین گولجماله،
__________
1 تجیلی
2 قارانلیق
کی، سرعتله یئتیشسین او وصاله.
خلاصه، گؤستریش انجامه یئتمیش،
صفر حاضرلیغی ایتمامه یئتمیش.
کجاوه ایچره اول ماهی-زمانه،
کمالی-شؤوقیله اولموش روانه.
قضانین ایشلرینه قیل نزاره.
او گون چیخمیشدی سولطان دا شیکاره.
گزرکن چؤللری تاپماق اوچون اوو
اولوب بیر نازهنینین حوسنونه اوو.
اوزاقدان گؤردو چون اول کاریوانی،
ایشاره قیلدی گلسین، کاریدانی.
وزیره سؤیلهدی: – ائی مردی-هوشیار!
بیزه گل مطلبی سن ائیله ایظهار!
کیمه عاید اولا سنجه بو خرگاه؟
بیزی بو قیسسهدن گل ائیله آگاه.
نه دیر مقصد صفردن کاریوانه،
هارایا، هانسی سمته اول روانه،
اولوب گئتمکدهدیر. ائیله بَیان سن،
بو سیرری گل بیزه ائیله ایان سن!
وزیری-کاریدان گلمیش حضوره؛
نیهان افکارینی وئرمیش ظهوره:
– کی، ائی شاهی-جاهان، سولطانی-عالم!
همیشه سن اولاسان شادو خورم،
او بیر گولدور کی، مین گولزار ایچینده،
اونون مانندی یوخ دربار ایچینده.
گؤزللر جنّتینده هورو قیلمان،
جاواهیرلر ایچینده دورری-قلتان،
جمعالی گول ساچار بو گولجمالین،
امیر باغیندا بیتمیش نؤو نهالین،
آتاسی ائیلهمیشدیر چونکی دعوت،
سیاهت ازمینه قیلمیش ایرادت.
شیمالدان بیر کولک شدّتله اسمیش،
وزیرین صؤحبتین آغزیندا کسمیش،
کجاوه پردهسین آتمیش کناره،
گونش چیخمیش بولوتدان آشیکاره.
ائدیب شاهی یئرینده ماتو-مبهوت،
قیلیب آغلینی باشدان مهوو نابود.
محبت تیرینه اولموش نیشانه،
چتیندیر وصفینی آلماق بَیانه.
ایکی گؤز بیر-بیرینه چونکی قارشو
توتوشدو، قلبلرده نیجه دویغو.
گؤرونجه شاهی قیز، بیر دم دایاندی.
ساناسان عشقیدن اودلارا یاندی.
ووجودی عشقدن آلمیش هرارت،
اورکده قالمامیش آرامو تاقت.
وزیردن مصلحت سورموش او سولطان،
– نه ائتمک کیم بو موشگول1 اولسون آسان؟
ایرادم وار، بو دیلبر یاریم اولسون.
انیسو مونیسی-دیلداریم او اولسون.
سارایدان قوی اوجالسین سازو آواز،
قاناد چالسین سماده مورغی-شهباز.
گئری دؤنمک، شیکاری برهم ائتمک،
اونونلا بیرلشیب آماله یئتمک.
وزیری-کاریدان وئرمیش جاوابی،
نصیحتله بئله ائتمیش خیتابی،
دئمیش: – شاهین سؤزو عینی حقیقت،
ولاکین بیزده واردیر بویله عادت،
اونو آلماق گرک شر'ه مووافیق.
هامی شاهدان اولا رازی خلاییق.
آتاسینی اگر قیلسان خبردار،
اولار آسان سنه هر کاری-دوشوار2.
روان ائیله قیزا بیر ائلچی گئتسین،
امیری اؤز ائوینده موخبیر ائتسین.
ولاکین قیلماسان مئیلینجه رفتار،
آچار دوشمن دیلی بؤهتانه گؤفتار.
شهین حاقیندا سؤیلر ناسزالر
سالیب شرره، دئیرلر ایفتیرالر،
اگر صبر ایله رفتار ائتسن الان
داها اولمازسان آخیردا پشیمان.
وزیره سؤیلهمیش: – ساکیت و خاموش،
نه لازیم، وئرمهرم بو سؤزلره گوش3.
__________
1 چتین
2 چتین ایش
3 قولاق
سنی عاقیل سانیب ائتدیم سوالی،
سن ایسه سرسریسن، لاوبالی.
چکیل، رد اول، منه ائتمه نصیحت!
نه دیر ائلچی، نه دیر قایدا، شریعت؟
منه تابع ایکن بو مولکی-دونیا،
نه ایسترسم گرک اولسون موهییا.
وزیری-کاریدان، پژمورده، قمگین،
ولاکین شاهه قارشی قلبی پورکین.
دوشوندو: “گر تاپارسام قیز آتاسین،
یقین ائت آلارام سندن قیصاصیم!”.
قیزین عشقییله مست اولموشدو سولطان،
او ساعت صادر ائتدی بویله فرمان:
نولا گر کؤنلومده عشقی-نالفرما گیزلهنیر،
بو کؤنول بیر قطرهدیر کیم، اوندا دریا گیزلهنیر.
عاشقی-پاکیزه گؤوهر سینهسینده خونی-دیل،
گیزلهنیر، گر پردهی-مینادا سهبا گیزلهنیر.
برق ابر آلتیندا پونهان قالماغی مومکون دئییل،
نالهی-آتش اینان، سینمده بیجا گیزلهنیر.
درد الیندن دودی-آهیم چون فلک پئیمالهنیر،
یاشینیر خورشیدی-تابانو مسیحا گیزلهنیر.
دورمایان، اوتورمایان خلق ایله بیلمز کیم، نئچین
یئر اوزوندن قاچیبان گؤیلرده عیسی گیزلهنیر.
بالو پرسیز بولبولم، مومکونمودور گؤرمک منی -
کیم، یووامین خارو خاشاکیندا عنقا گیزلهنیر.
بیر پری پئیوسته واردیر، شیشهسینده قؤوسینین،
سنگیدیل بوتلر گؤزوندن سانما بیجا گیزلهنیر.
کیتابین آدی :بیر عمّان، بیر دنیز
یازار:پرفسور حسین محمد زاده صدیق
صحیفه : 180
اؤلچو:800 کیلو بایت
قایناق:دکتر صدیقین سئونلر سیته سی
من ده بیر عسگر کیمی
شاعره قلم وئر، کاغیذ گتیرین،
شعریم جرگهلنسین بیر لشگر کیمی
یئنه میصراعلاریم دورسون سیرایا،
دؤیوش مئیدانیندا سفربر کیمی.
گونش، آی قیزینیر اوجاغیمیزدان،
شرقه ایشیق دوشور یاراغیمیزدان
دونن تولکو کیمی قاباغیمیزدان
قاچانلار قاییدیر یئنه شر کیمی.
خیالی باشقادیر ناشی یاغینین،
گؤرونسه سرحددن باشی یاغینین،
قالماز داش اوستونده داشی یاغینین،
ائلیم سلاحلانیب بیر نفر کیمی.
اییلمک یاراشماز بیزیم میللته،
اورک ده اویماییر هر “محبت”
بو تئز - دئدیگی “حوسنو نیت”
هامی نیفرت ائدیر پیس خبر کیمی.
گؤزونو دیکدیگین اودلار یوردودور،
گؤردویون بو داغلار، دوزلر اوردودور.
گئجهلی، گوندوزلو کئشیکده دورور
هر ائل قهرمانی بیر عسگر کیمی.
آسلان یالوارارمی قورخاق تولکویه؟
گونش سیغینارمی قارا کؤلگهیه؟
سعادت مسکنی بیزیم اؤلکهیه
گلسز اؤلهجکسیز اؤلنلر کیمی.
تبریز، 1946
کیتابین فورما سی : جاوا
ساپورت ائدن قولاقجیقلار (موبایل تلفونلاری): بوتون قولاقجیقلاری کی جاوا پروگرامین ساپورت ائدیرلر
اولچوسو : 200 کیلو بایت
ایندیر(دانلود)
مۆناجات
ائی آغلا، کمالا یاراشیق وئرن!
ائی جیسم ایله جانا لۆطف گؤسترن.
سنین صیفتینده ایتدی صیفتیم،
یوْلوندا مهو اوْلدو هم مریفتیم.
منه ده نۇروندان بیر آز ایشیق ساچ،
نه اوْلار منه ده بیرجه قاپی آچ.
نۇروندان بئینیمه دامیزدیر بیر آز،
یاغ تؤک چێراغیما، فایداسیز اوْلماز.
آزمارام یوْلومو سن سالسان نظر،
چاتارام منزیله، سن اوْلسان رهبر.
گؤرهرم، البته، گؤسترسن اگر،
اگر گؤسترمهسن، گؤز نئجه گؤرر؟!
چوْخداندیر آرامسیز من بۇ یوْلدایام،
سانکی بیر قۇیونون اۇچروموندایام.
پرده دالیندایام نه مدتدی وار،
نه اوْلار پردهنی بیر ائیله کنار.
ادب گؤزلهمهییب قاپینی دؤیدوم،
بۆکولوب آخیردا حالقایا دؤندوم
آسماقچون حالقانی سنین قاپیندان
گؤز یاشی تؤکورم، ائدیرم فغان.
من سنی گزیرم، بیل ائی دایاغیم،
بلکه ده بیر یوْلا گله آیاغیم.
من یوْل ایتیرمیشم، دئ هاردادیر یوْل؟
یاپیش اللریمدن منه آرخا اوْل.
قۇرتار خیاللارین الیندن منی،
افو ائت، ایشلریمه چک اؤز پردهنی.
سن اوْلسان منیمله آچیلار یازیم،
سن اوْلسان منیمکی، قئیری نه لازیم؟!
سن سالسان اۆستومه کرم کؤلگهنی،
من الده ائدهرم کؤنلوم دئیهنی.
سندن قئیریسینه یالوارسام اگر،
گل دؤی آغاجینلا، درس آلیم مگر.
بئله گؤزللیکده دامغام وار ایکن،
گؤر نهلر گتیردیم اؤز باشیما من؟!
دوْلدوردون ایلیکله سۇمویومو سن،
آنجاق بیر فرلی ایش گلمهدی مندن.
چێخار توْرپاغیمدان قۆرره یئلینی،
اؤز پاک اۆنسورونه قوْووشدور منی.
پارلاق گۆندوزلر تک ایشیقلات منی،
رد ائت وۆجودومدان ظۆلمت گئجهنی.
هر واخت دۆشوندوکجه اوْ بؤیوک آدی
فیکیر قارتالیمین سێنیر قانادی.
منی آختارماغین آنجاق خیالدیر،
حالیمی سوْرماغین امری-ماهالدیر.
نئیلر یارانمیشی ابدی مؤوجود؟!
ادمی-هئچلیگی نئیلر اوْ وۆجود؟!
چوْخداندیر قاچمیشام دۆکاندان چؤله،
اۆزومون سۇیونو وئرمیشم یئله.
من بۇ یوْخسوللوقدان خجالتدهیم،
قاچاق دۆشدویومدن ندامتدهیم.
اۆرگیم سێخیلیر عمللریمدن،
قمدن اؤلمهییرم داشام، نَیم من؟
قازانج آرزوسویلا چێخدیم صفره،
بختیم گتیرمهدی دۆشدوم ضرره.
بدنیم الیندن زارا گلدی جان،
اؤزومدن دیَمیشدیر منه بۇ زیان.
باغریم قانا دؤندو بۇ قمدن، ائیواه،
نئجه ده برک ایمیش منیم جانیم، آه!
الیمله قارالدی بیر نئجه واراق!
وای منیم حالیما، طالعییمه باخ!
من کیمی بیر یوْخسول نئیلهیه بیلر
کی، اوْنو حسابا آلا بیر نفر؟
قۇیویا دۆشهرم، تۇتماسان چێراق،
کؤمک اوْل، یوْلوندان دۆشمهییم ایراق.
سنین کرهمیندیر کؤمگیم، آرخام،
واریم گؤز یاشیدیر هئی سحر-آخشام.
سندن گۆناهیمچون عۆذر ایستهییرم.
بۇنو اؤزون دئدین “ایست”، – دئییرم.
احتیاج الیمی قالدیریب گؤیه،
گلمیشم قاپینا “ایمداد ائت” – دئیه،
بلکه مرحمتین تۇتا الیمدن،
یوْخسا قم الینده مهو اوْلارام من.
دوْلاشیق عۆذرلر نئیلهیه بیلر؟!
منه عملیمدن دَییر بۇ ضرر!
هر نه بۇیوردونسا باجارمادیم من،
ایندی کی گؤستردین، ائدهرم حؤکمن.
افو ائتسن، یئریدیر، کیم نه سؤیلهیر؟!
لاییقم اوْدلارا یاخسان دا اگر.
بیزه قمخار اوْل کی، قمینله شادیق،
الینی چکمه کی، قئیرییه یادیق.
اگر یوْلوموزا تۇتسان بیر چێراق،
بۇ ظۆلمت گئجهدن اوْلاریق اۇزاق.
نَییمیز واردیر کی، سن وئرن دئییل؟!
دئ، کیم نه قۇرموش کی، سن قۇرآن دئییل؟!
لۆطف ایله چاره ائت دردلریمیزه،
گل اؤز خزینندن بخشیش وئر بیزه.
آچاراق الیمی، اتهییمی من،
قاپینا گلیرم، قوْوما هئچ نهدن.
آیاغیم گئتمیرسه، من نئجه گئدیم؟!
بۆساتدا بیر شئییم یوْخسا نه ائدیم؟!
بیلیرم، یاخشی-پیس چوْخ ایشلریم وار،
اؤزوم ائیلهمیشم، نئیلهمک اوْلار؟!
قلم چک ائتدیگیم گۆناهین اۆستدن،
من یوْلو آزمیشی یوْلا گتیر سن.
اگر بۇ بندهیه ائیلهسن کؤمک،
اوْنا ابدیت وئرمیسن، دئمک.
خوْش ائتسین کؤنلومو اوْ حۆسن، اوْ جامال،
اؤز گردنبندینی گل بوْینوما سال.
سنین الیندهدیر ایشیم، چاغیر بیر،
قاپیندا توْرپاغا دؤنسم، یئریدیر.
رۇحومو وفایا بند ائله مؤحکم،
کؤنلومو سیدق ایله هم ائیله همدم.
واخت کئچیر قدهی دوْلدور وئر گؤرک،
بۇ گئجه گئتمیرم من کنده، گئرچک.
آرخانجا اوْ قدر قاچاجاغام من،
کلف دۆیونونو آچاجاغام من.
بۇ دؤوران الیندن اوْلموشام بیزار،
منی سن گؤندردین، اؤزون ده قایتار.
سن یاخشی بیلیرسن، ائی پروردیگار،
باشیمدان بئینیمی چێخارمیشدیلار.
محبت، سرخوْشلوق، دیوانه اوْلماق،
منی یوْخسول ائتدی، دیوان تۇتاراق.
سنه سنین اۆچون ال آچیرام من.
سن اوْلسان، وار، دئمک، هر نه ایستهسن.
بیر ده یاخشیلارین خاطیری اۆچون،
منی خاسلاریندان حساب ائت اؤزون.
تاماهین کؤکونو جانیمدان چێخار،
احتیاج الینده منی ائتمه خار.
حۆضور شرابیندان دوْیونجا ایچیرت،
بۇ سؤز مئیدانیندا منی قالیب ائت.

robotstxt: allowed

filter: keep


text:
تورپاغام ، ائللرین آغلار آلایی وار منده
گؤزو یاشلی آرازی ، آرپا چایی وار منده
بایاتی داغلی سینمدن اومانیم ، قوی اومسون
بیر چیچک هر دره نین نغمه پایی وار منده
یایلیغیندان ال آتیب دَرمَه میشم ....سئودیجه ییم
ائللرین گوللو یازی ، گوللو پایی وار منده
بوکمه قورلو سسیمی بوخچا لار بوکمه ...قورون
ایلدیریم آیناسییام ، اود هارایی وار منده
شنگولوم ! قاچ أوزونو قورتار الیمدن هله لیک
قورد وار منده ... منیم نازلیم ! ...آیی وار منده
جانیمی یوللارا سردیم ، گونش آددیملا مادی
حسرتین گورنه دومانلی دولایی وار منده
داماریمدا قان آغیر آددیم آتیر .... نیلَه مَله لی
ائللرین بلکه بوغولموش سارایی وار منده
شعری ازاستاد نادر الهی مشکینی http://n-elahi.persianblog.ir
:: موضوعات مرتبط:
شعر


text:
آرزوبلاق ايران سئروئرلرينه كؤچورولدو +0 لايك گؤروشلر : 0
یازار : باشقان
عزيز بلاقچيلار ، سلام
نئچه گون چاليشمادان سونرا ، آرزوبلاق سيستئمي گوجلو ايران سئروئرلرينه كؤچورولدو.
بو آرادا بلاقچيلارا گيريش و يازي يايما اوچون بير پارا موشكول لر يارانميشدير. و بير نئچه يازي و باخيشين (20دن آز) سيلينمه سينه سبب اولموشدور .
ايندي بو موشكول لر تامامليقلا حل اولونوب ، سيستئم يوخاري سورعتله سئرويس وئرمه گه حاضيرلانيبدير.
يارانان موشكوللره گؤره اؤزگونوك دئيه ، سيزلره آرزوبلاقدا خوش آنلار آرزولاييريق.
ساغليقلا
آرزوبلاق نئچه ساعاتليق باغلي اولاجاق +0 لايك گؤروشلر : 0
یازار : باشقان
سلام عزيز بلاقچيلار
سايتين گون به گون بلاقچيلارينين آرتماسي داليسيجا آرزوبلاق باشقانليق قوروپو ، يئني ايران سئروئرلري اوستونه كؤچورولمه يه راضي لاشيب.
بو ايشين داليسيجا سايت 91.7.20 زامانيندا 24 ساعاتليق باغلي اولاجاق.
اوزگونلوكله ، اوغورلار


text:
کند ایولرینین بیرینده نازلیجا ادلی بیر خیر داجا قیز اوشاغی اناسی و اتاسیله یاشیاردی
هر گیجه نازلیجا شامین یییب بیر از اویناییب گولندن سونرا* اوز یورویه ایچینده باشین یاسدیقچایا قویوب اناسینین لایلاسی ایله یاتاردی.
گونلرین بیر گونی نازلیجانین اناسی قوناقلیغا گیتمیشدی و گیجه دن چوخ زامان گیشمیشدی ایوه گلیب چیخمامیشدی نازلیجا اناسینین گلمه دیینه خاطیر هر بیر بهانه ایدیب اغلاریاردی.
نازلیجانین اتاسی دا چاللیشیردی اونی اوووندوروب یاتیردسین.
اتاسی اوخویوردیک: نازلیجا ای نازلیجا شیرین دیلی بالاجا
گوزنون اوسته قاشین قوی یاستیق اوسته باشین قوی
من یورویوم یوروگون من ترپه دیم بیشیگین
سن یات شیرین یوخودا
اغلاما های اغلاما
برچسبها: نازلیجا , حکایه علی حسن زاده , رسام حجت اله عینی


text:
شوکتی بگ اؤز مصاحبه سی حاققیندا نظر گؤندریر. اونی نقل ائدیرم و جوابینی آشاغیدا یازیرام.
آقای محمد رضا شوکتی:
سلام سیزده ن منه یازدیغینیز نظره گؤره ممنونام . انتقاد یا نقد ادبی توهین ساییلمیر . بلکه بورادا بیر شخصی نظر قید اولوب کی ائلییه بیلر سندله رد اولونسون . هامیمیزین دؤکتور صدیق جنابلارینا حؤرمتیمیز وار . اما بیر نفر تاپیلیب اونون کیتابی نین ویرگولونا کیمی اوخویوب ، اونو نقد ائدیب . هر بیر کیتاب نقد اولونمالی دیر.هر کیمسه نین اولورسا اولسون. اثر صاحیبی گره کلی دیر اونون دوز یا یانلیشلیغینی سندله و کسرلی منبع لرله ثابت ائله سین .اوستادین علمی ایشلری انکار اولونماییب بلکه ده اونون مقدمه سی ان یاخشی و ده یرلی ساییلیب دیر .ساغ اولون .وبلاغیمدا یولونوزو گؤزلهییرهم
پاسخ:
عزیز سویداشیم شوکتی بگ
سلام دان سونرا
نقد چوخ یاخشیدیر. من اؤزوم بیر نقد کتابیدا یازیب چاپ ائلهمیشم. اوستادین ثعلبیه اثرینهده مقدمه یازمیشام. ولی بو آقا مختلف بحثلردن سونرا اوستادین کیتابی بارهسینده بئله یازیر:
«. . . بو کیتابدا حتی بیر بیت تصحیح اولماییب کی هئچ بلکه بیر چوخ یئرده ده اوخوجویا چتینلیک تؤرهدیر . . .» الی آخر
آیا سیزین نظریزه بو نقددیر؟
اوستادین علمی امگینی سؤال آلتینا آپارماقا نئجه نقد آدی وئریلر. صرف نظر بوندان کی توتدوغو ایرادلارین بیریندن سونرا هامیسی سهودیر. خواهش ائدیرم بیزده دشمن کیمی اوستادی وورمایان، سؤال اشارهسی قاباغیندا قویمایاق. واقعاً نقد ائدک حتما اوستاددا استقبال ائدر. نقد باخشیدیر. غرض پیسدیر، اودا دوستدان.
آیا واقعا اوستادین کتابیندا حتی بیر بیت تصحیح اولماییب؟ بو نه بی انصافلیق و نه غرضدیر؟
سیز بو بارهده ایران و خارجده اولان فضولیشناس اوستادلارین مقالهلرینی اوخویوبسوز. من بیرینی سیزه معرفی ائدیرم.
برچسبها: پاسخ به مصاحبه آقای محمد رضا شوکتی
, محمدرضا شوکتی سؤزلرینه جواب


text:
حکیم ابوالقاسیم نباتی
توپلایان: محمدرضا خیری فام
نباتی تاخما آدی ایله آذربایجانین اولدوز دولو گؤیونده پارلایان سید ابوالقاسیم، قمری 1191- جی (میلادی 1812) ایل آذربایجانین قاراداغ بؤلگه سینده، خان آرازین قونشولوغوندا اولان" اوشتیبین" کندینده آنادان اولور. نباتی نین سؤیلرینده نباتی ایله یاناشی مجنون، مجنون شاه و خان چوبان کیمی تاخما آدلارا دا راستلاشیریق. آنجاق سؤیچو، نباتی تاخما آدی ایله اونله نیب، باشقالاری ایسه کوتله نین سؤیچویه وئردییی تاخما آدلاراولمالیدیرلار....
کلنل پسیان
محمدرضا خیری فام
تبریزلی کلنل محمد تقی خان پسیان1309- دا (1273- جو گونش ایلی) تبریزین سیرخاب محله سینده آنادان اولور. اونون باباسی روستم بی 1343- جو ایلین ساواشیندان سونرا، بو گون ائرمنی تاپداغیندا اولان قاراباغدان تبریزه کؤچور. کیچیک یاشلی محمد تقی 1317-دن 1323- جو ایله دک اؤنجه ائوده، سونرا ایسه تبریزین لوقمانیه اوخولوندا فارس، عرب و باشقا یابانجی دیللرده ائییتیم آلیر....
آذربایجان ادبیاتینین گؤرکملی سؤیچوسو(شاعیری) ممد آراز( ممد ایبراهیم اوو) 1933- جو ایل اوکتیابرین 14- ده ناخچیوانین شاهبوز رایونونون نورس کندینده آنادان اولور. او دوغما کندینده اورتا اوخولو بیتیردیکدن سونرا آذربایجانین پئداقوژی اینستیتوتوندا ائییتیم (تحصیل) آلیر.
ممد آراز 1952- جی ایلدن اؤز یارادیجیلیغینی باشلاییر. اونون ایلک سؤیو (شعری) آذربایجان درگیسینده باسیلیر....
قاچاق نبی
توپلایان: محمدرضا خیری فام
فتحعلی شاه زامانینندا اولان گولوستان و تورکمنچای موقاویله لریندن سونرا آذربایجان پارچالانیر. بئله لیکله آرازین قوزئیینده اولان توپراقلار قوزئی آییسینین(روسلارین)جایناغینا دوشور.آمما آذربایجانلی لار روس حاکمیتینی ایسته مه دیکلرینه گؤره روسلارا باش ایمه ییب، اونلارا قارشی دورورلار...
اونلولریمیزی تانیمالیییق
یازار: محمدرضا خیری فام
تاریخیمیزین قیزیل صحیفه لرینده آدلاری ابدی لشن اونلولریمیز ( گؤرکملی لریمیز) آز اولماییب. چاغداش تاریخیمیزده کی ساییسیز- حئسابسیز اونلولریمیزله یاناشی، تاریخیمیز یازیلان گوندن بری قایناقلاردا نئچه- نئچه اولو اینسانین ایزینی گؤروروک. هله قوشقوسوز کئچمیشده اونله نن اونلولریمیزین چوخونا گؤره تاریخده بیر زاد یازیلماییب یا یازیلان بلگه لر الیمیزه چاتماییب یا دا اونلاردان اولان بیلگیلر نسیلدن- نسیله کئچمه ییب، آنیلاردان ( خاطیره لردن ) سیلیندییی اوچون اونلاردان هئچ بیر بیلگیمیز یوخدور....


text:
دونیا قادین حاقلاری و دئموکراسی
قادین حاقلاری و دئموکراسی، قادینلارین توپلوم اولان سیاسی – ایجتیماعی روللاری ایله ایلگیلیدیر. دونیا یئنی عصیرلرده دئموکراسینین گئنیش سویهده اورتایا چیخماسینا شاهید اولموشدور. آنجاق قادینلارین بیر چوخو اؤز مملکتلرینده اولان سیاسی پروسهلرده ائتکیلی بیر رول اوینایا بیلمهمیشلر. یاسال (قانونی) مانعلر، نورملار (هنجارلار) و توپلوملاردا حاکیم اولان سوننتلر و دَبلر، اونلاری اَرککلرله برابر حوقوقدان محروم ائدیب. سادهجه ۲۰-جی یوزایلده سَسوئرمه حاققی و بیر سوره اوندان سونرا قادینلارین یوکسک داییرهلرده ایش صاحیبی اولماسینا شاهید اولموشوق. بو یوزایلین سونوندا قادینلار دا اَرککلر کیمی وطنداشلیق حاقلارینا صاحیب اولدولار. بیر چوخ اؤلکهده قادینلارین توپلوملاردا حوضورونا مانع اولان قانونلار اورتادان گؤتورولدو؛ اما بو حمایتلرین سادهجه ظاهیرده اولدوغونا گؤره قادینلاری یوکسک سویهلی مقاملاردا گؤره بیلمَک اولمور. 1948-جی ایل بیرلشمیش میللتلر تشکیلاتی (سازمان ملل متحد) تصویب ائتدیگی دونیا اینسان حاقلاری اعلامیهسینین ایگیرمی بیرینجی مادهسینده اعلان ائدیلدی کی "هر کیمسه دؤولتی ایداره ائتمه حاققینا صاحیبدیر." بو یولدا قادینلارین ساواشی فرقلی یؤنلرده اولدو؛ اونلاردان بیری قانونی و ایجتیماعی مانعلرین قالدیرماسینی هدف توتان "فئمینیستی حرکت"دیر.
فئمینیسم یئنی دئموکراسی ایله برابر یارانان و قادینلارین اَرککلرله برابر سیاسی و ایجتیماعی حاقلارین، صاحیب اولماسینا چالیشان بیر حرکته (جنبشه) دئییلیر. قادینلار بو ساحهده بیر چوخ حاقلاری اَلده ائتسهلر ده، بیر چوخلو فئمینیستلر آنلادیلار کی او حاقلارا صاحیب اولماق اونلارین کامیل برابرلیگینه سبب اولمور. او اوزدن فئمینیسم ده دئموکراسی کیمی، پستمدرن دونیادا بیر ثابیت تعریفی یوخدور و فرقلی اینسانلار فرقلی باخیشلارینا گؤره فئمینیسمی فرقلی تعریفلهییرلر. آما دئمک اولار کی بو کلمهدن بیرینجی دفعه "اوبرتین اوکلر" (بیرینجی "قادینلارا سسوئرمه حاققی انجومنینین" قوروجولاریندان بیری) 1880-جی ایلده فرانسهده فایدالاندی. 1960-جی ایلدن سونرا (ایکینجی دالغا) بو کلمه قادینلارین دورومونو یوکسلتمهیه چالیشان اینسانلارا دئییلدی. آنجاق بونا رغما بیر چوخ قادین مسالهسیندن جیددی حیمایت ائدن اینسانلار اؤزلرینی فئمینیست بیلمیرلر.
غربی اولمایان فئمینیستلر اؤزللیکله ایسلامی فئمینیستلر غرب فئمینیسمینی گئنللیکله امپریالیزمین بیر باشقا طرزی گؤرورلر. بونو نظرده آلاراق کی فئمینیسمین موختلیف قوللاری دَیرلی و اؤنملیدیرلر اما بو فیکیرین تمَلینی فردیتچیلیک (فردگرایی، individualism)، کیشیسل آزادلیقلار و دئموکراسیده آختارماق اولار. قادین حاقلاری ایله دئموکراسینین ایلگیسی، قادینلارین سیاسی حاقلاری ایله داها چوخ اویغوندور: وطنداشلیق حاقلاری، هر معنادا و هر زاماندا، اَرککلره شامیل اولان قدَر قادینلارا دا شامیل اولمالیدیر. هر زامان وطنداشلیق حاقلاری مسئلهسی اورتایا چیخیب، فئمینیستلر ده او حوقوقون قادینلارا شامیل اولماسینی طلب ائدیبلر.
"جان لاک" و "ژان ژآک روسو" کیمیلری طرفیندن حیمایت اولونان فردیتچیلیک (فردگرایی، individualism) فلسفهسی، ۱۸-جی یوزایلده اوز وئرن اینقیلابلارین تمَلینی اولوشدوروردو. آمئریکا اینقیلابچیلاری" ایستیقلال اعلامیهسینی" 1776-جی ایل یازدیلار. فرانسه اینقیلابچیلاری" اینسانی و وطنداشلیق اعلامیهسینی" 1789-دا یازدیلار، و یئنی حؤکومتلرینین تمَلینی قوردولار. بو حؤکومتلرده دئموکراسینین تعریفی، حؤرمتلی وطنداشلارین ریضایت ایله قورولان حؤکومتلره ایطلاق اولوندو. اما بو نیظاملاردا وطنداش سادهجه مولک صاحیبی اولان آغدریلی ارککلره شامیل اولوردو و قادینلار حاقدا بو فلسفه صادیق دئییلدی. قادین حاقلارینین مودافیعهچیلری "فئمینیسم" کلمهسی یارانمادان بئله اؤز طلبلرینی وطنداشلیق حاقلاریلا برابر اورتایا قویوردولار.
دونیادا قادینلارین سسوئرمه (رای) حاقلارینا بیر باخیش
قادین حاقلارینین چوخ زامان اؤنجهدن تمَلی قویولسا دا، رسمی اولاراق فرانسه اینقیلابیندان سونرا سؤز قونوسو اولدوغونو دئمک اولار؛ او اوزدن نیکاح یاسالارینین دَییشیلمهسینه و1791-جی ایلده قادینلارین سیاسی و ایقتیصادی حاقلارینی ساوونان "اولمپ دوگژ" اعلامیهسینین یایینلانماسینا شاهیدیک. فرانسه اینقیلابیندان بیر آز سونرا، "قادین حاقلاری" کیتابینین یایینلانماسیندان سونرا (1792) قادین حاقلاری اینگلیستاندا مطرح اولدو. فاحیشهلیکله موجادیله آپارما و قادینلارین ایش حاقلارینی تامین ائتمه بو حرکتین بیرینجی آماجلاریندان ساییلیردی. بو حرکت لیبئرالیستلرین ده حیمایتینی آلا بیلدی. اینگلستاندا قادین حاقلارینین ایش حاقلاری ایله برابر مطرح اولماسی بو پروسهنین گلیشیمینی داها دا آرتیردی. اَن سونوندا قادین حاقلاری بو مملکتده ایکی مرحلهده الده ائدیلدی. 1918-جی ایلده 30 یاش اوزرینده اولان قادینلارا سسوئرمه حاققی وئریلدی. سونرا ایسه 1928-جی ایلده بو یاش ارککلرله برابر یاشا (۲۱ یاش) گتیریلدی.
آمئریکادا اولان قادین حرکاتی کؤلهلیگه قارشی حرکاتدان (جنبش ضد بردهداری، Anti-slavery Movement) سونرا، 1830-جی ایلده یاراندی. داخیلی ساواشلار قورتولاندان سونرا قادینلار 1865-جی ایلده سسوئرمه حاققینی آلا بیلمک اومودویلا آنا یاسا دَییشنلرین سیراسینا قاتیلدیلار. آما اونلارا سَس حاققی وئریلمهدی. سونوندا 1920-جی ایلده اوزون سوره موباریزهدن سونرا آنا یاسانین اون دوققوزونجو ایصلاحیهسیندن سونرا قادینلارا سَس حاققی وئریلدی.
اینگیلیستاندا مؤوجود اولان قادین حرکاتینی نظرده آلماساق، آوروپانین اَن باشاریلی قادین حرکاتینی اسکاندیناوی اؤلکهلرینده گؤره بیلریک.
روسیه اینقلابیندان سونرا (1917)، روسیهنین آنا یاساسی قادینلاری و اَرککلری برابر اعلان ائتدی. بو برابرلیگه کومونیستی باخیشلا یاناشما، قادین حرکتینین موستقیل گئدیشینه مانع اولاراق، اونو طبقاتی مسئلهلر ائتکیسی آلتینا گتیردی. قادین حرکتی سادهجه 1991-جی ایلده (شوروینین داغیلماسیندان سونرا) بیر موستقیل سیاسی حرکته چئوریلمه ایمکانینی اَلده ائتدی.
صنعتیلشمهمیش و آزجا صنعتیلشمیش اؤلکهلرده، اؤرنک اوچون الجزایر، کوبا و ویتنامدا قادینلار ایستعماری دوشونوب، یئنی حؤکومتده اؤز دوروملارینی نیسبی اولاراق دَییشمهیه قادیر اولدولار.
چین اؤلکهسینده کومونیستی اینقیلابدان سونرا قادینلار ایقتیصادی و ایجتیماعی دوروملارینی دَییشمک یؤنونده دیَرلی آددیملار گؤتوردولر. آنجاق کولتورل و باشقا ساحهلرده چینده حاکیم اولان آتابَیلیک قورولوشلارینی، سییندیرماقدا او قدَر ده باشاریلی اولمادیلار.
آفریقا اؤلکهلرینده، قادینلار سادهجه ایکینجی دونیا ساواشیندان سونرا سَسوئرمه حاققینا صاحیب اولدولار.
لاتین آمریکا و آسیا اؤلکهلرینده، ایش داها چتین قاباغا گئتمکدهدیر. توتالیتر نیظاملار بیر طرفدن، ایجتیماعی و دینی نورملار (هنجارلار) باشقا طرفدن قادینلاری دئموکراتیک فعالیتلردن اوزاق ساخلاییر.
حاضیردا کویت و بحریندن سونرا قادینلار دونیانین بوتون نؤقطهلرینده سَسوئرمه حاققینا صاحیبدیرلر.
قادینلارین سَسوئرمه حاققی و دئموکراتیک ساحهلرده چالیشمالاریندا بیر نئچه مسالهنی خاطیرلاتماق اؤنملی دیر؛ گؤروندویو کیمی سسوئرمه حاققی سادهجه گئرچک دئموکراتیک نیظاملارین نیشانهسی دئییل، بو حاق چوخ زامانلار بیر مملکتین ایستیقلالیندان سونرا قادینلارا وئریلیب. باشقا طرفدن بو حاقلاری اَلده ائتمک بوتون دئموکراتیک حاقلارا چاتماق آنلامیندا دا دئییل. آفریقادا گؤروندویو کیمی سادهجه بیر نئچه اؤلکه دئموکراتیک نیظام صاحیبیدیر. بونو نظرده آلمالیییق کی قادینلارین سیاسی حاقلارینا (اؤزللیکله سسوئرمه حاققینا) صاحیب اولمالاری اونلارین سیاسی قاتیلیملارینین (مشارکت) آنلامینا گلمیر، چونکی بو حاقلارین چوخو کاغیذ اوزرینده یازیلان سؤزلردیر. آنجاق کاغیذ اؤزرینده دَییشن یاسالار میللتین دوشونجهسینی و نتیجهده حایاتینی دییشمهیه قادیر اولمالیدیر.
* بو یازی داغ درگیسینین 13-جو ساییسیندان گؤتورولموشدور


text:
گلمیشم نازلی هیلال اولكه سینه
فكرتین اینجه خیال اولكه سینه
آكفین مارشی یاشاردیپ گوزومو
باخیرام "یحیی كمال " اولكه سینه
اوت ایسلام اوجاغی توركیادیر
بیر موسللاسی ایا صوفیادیر
بوردا رومی گیبی عاریفلر وار
صوفی لر عابیده سی قونیادیر
گورونور پرده سین آچدیقجا خیال
باشدا فیكرت له دوروپ یحیی كمال
سون ادیب لر صفیدیر ،باخ نه جمال
شهریار دان نه آغیــر ایستیقبال
بیر هیلال پارلیاراق اولدو گونش
بیر ساچاقلی گونش ، ایحلام آدلی
قول قانات آچری گئنیش بیر مولكه
امپراتوری توركان آدلی
دنیزی قالدیریپ آلمیش بئلینه
سانكی سیمرغ خیالیم اوجالیر
لاكن اولدوق دا داها مست جمال
تییره ییر حملینی ایدیكده جالیر
باخیشیم قول قانات آچدیقجا اوچور
گوز دییر قوی هله باخدیقجا باخیم
بو افقلرده سئوینجك قاریشیپ
شفقین آرخینا آخدیقجا آخیم
دیــیـــرم آكفیله گاه جوماییم
افقون جیلویه ماوی یه تینه
گاه آتام دان قول آلیپ یوكسه له لیم
باخاییم فكرتین هوریـیـتـیـنـه
طومار آچتیقجا خیال فیلم لری
جالانیر بوردا آغیر بیر تاریخ
توزلی ،قانلی ، بوغوق توفانلار
سانكی گوزلر دومان ایچره مرریخ
هر یئرین توپراغی بیر شئی به سلر
بورا دا دوغروسو قیرت كانی دیر
بورداداشدان چوق ایگیت لرسوموگو
چشمه دن بوللو شهیت لر قانی دیر
گورورم فاتحی ائتمكده هوجوم
اوخونوپ فاتحه ی دولت روم
شانلی داغلار اوجالیقلار گورورم
یینه بیر چوق دره لر ، چوق اوچوروم
گورورم بیر ابدی عزت وشان
گله جك فخری اولان بیر گئچه جك
یوق بو میللت ، بو ححقیقت اولمز
چاتاجاق خضرینه ، جالمین ایچه جك
دوزولوپ سانكی بو بالكنلار دا
گینه شاهلار تاجی ، بیگر فسیی دیر
قولاق آسسان بو افقلر ده هنوز
پاشالار نعره سی عسكر سی دیر
او گوزللر گوزلی ایستانبول
او دنیز لر قیزی ، دریا گلینی
سانكی دریا چیچگی ، نیلوفر
قول آچیپ ، ساحیله آتمیش الینی
بوردا سون بیر مدنیت یارانیپ
نه بنالر یاپیلیپ ، ال لر وار
نه جلالت ، نه صلابت علمی
آتا تورك لر گیبی هیكللر وار
شرق و قربی مدنیت قاووشوپ
بیر اصیل نسلی بو توپراقدا دوغور
معرفتدن قول آلیپ عزت نفس
جهلی ، فقری دوغولان یئرده بوغور
قوربت احساس ائیله مم من بوردا
سانكی اوز دوغما دیاریم دی منیم
نرده واردی قارینداشلاریمیز
آنا یوردومدی ، حصاریمدی منیم
من ده آذر بالاسی تورك اوغلو
قوناقام دوغما قارینداشلاریما
دئمیشم آیری دوشن لشكریمی
گئدییم وصل ائدییم باشلاریما
دیلی دینی ، قانی بیر قارداشیدیق
سوزو بیر دینله سه آغلار تاریخ
ایشده محكوم ائده رك باشچیلاری
قارا میللت لری داغلار تاریخ
بیز ده سیز تك دینه لاقید اولالی
گیتدی یئر لر بیزه گوك لر قالدی
شققه لندیك هره بیر تایدا دوشوپ
بیر كسیك باش گیبی سویلر قالدی
گل سیقاق بیر كره قارداشلیك الین
لئن ائدك نا خلف ایسلافیمیزه
بونو نادیر، او واقیت دویموشدی
قوی محبت قالا ایخلافیمیزه
اوبا لار شاعیری یم دردیمیزی
دویورام ، چوق دا درین دویقودو بو
باش توتا ، توتمایا ، اوز دویغوملا
اویورام چوق دا شیرین اویقودو بو
گوروروم آی نازلی هیلالیم سانجاق
پارلاسین گئت گئده بو سونمز اوجاق
دئمیرم قول ائدك دونیانی بیز
دونیا آرتیق بیزی اینسان ساناجاق
گلمیشم نازلی هیلال اولكه سینه


text:
فیکریندن گئجه لر یاتا بیلمیرم
بو فیکری باشیمدان آتا بیلمیرم
نئیله ییم که سنه چاتا بیلمیرم
آیریلیق، آیریلیق، آمان آیریلیق
هر بیر دردن اولار یامان آیریلیق
اوزوندور هیجرینده قارا گئجه لر
بیلمیرم من گئدیم هارا گئجه لر
ووروبدور قلبیمه یارا گئجه لر
آیریلیق، آیریلیق، آمان آیریلیق
هر بیر دردن اولار یامان آیریلیق
ئجه لر فکریننن یاتا بیللمیرم
بو فکری باشیمنان آتا بیلمیرم
نینیئم کی سنه چا تا بیلمیرم
آیریلیق ، آیریلیق ، امان آیریلیق
هربیردتدن اولان، یامان آیریلیق
اوزوندو هجریننن قارا گئجه لر
بیلمیرم من گدیم هارا گئجه لر
ووروبدو قلبیمه یارا گئجه لر
آیریلیق ، آیریلیق ، امان آیریلیق
هربیردتدن اولان، یامان آیریلیق
برچسبها: دانلود آهنگ آیریلیق, دانلود آهنگ آذری, دانلود آهنگ ترکی غم


text:
داها گلمز
ای وای دئیین ، گئتدی نیگاریم داها گلمز
کونلوم بیلیرم اونسوز اولورسا داها گؤلمز
اینصاف دَییر گؤز یاشیمی سیلمیه گئتسین
اونداندا قالان گؤز یاشیمی هئچ اودا بیلمز
دونیاده بوتون هر نه کی وار، اولسا گؤزل لیق
سندن بو گؤزوم اونلارا ساری کی دؤنولمز
بیر عمر دانیشدیق ایکیمیز جان دیه نیدیق
ایندی سه نه چون بیر قاییدیب هئچ منه دینمز
مندن یول آزیب اؤزگه کؤنولدن یولا چاتدین
سنسیز بو کؤنول آیری کؤنولدن کی دیلنمز
گول گولدی آما گول ده کی بیر گؤن سولاجاقدیر
سن بس دئمه کی گولده قالیب بیر دَفه سؤنمز
سئودادا اولان یوخ هَوَسی ،جان مایا قویموش
ایندی بیلیرم سنده هَوَس وار کی سیلینمز
گئتدین داها گئت آمما قاییتسان بونی بیل کی
اؤلموش اوره گیم سنده گلیرسن دیریلنمز
آراز
.: Weblog Themes By Pichak :.


text:
خالقا آغ ساققالیق ائتمک هر آداما نصیب
اولمور.بعضی لری آغ ساققالیغی ساچلارین آغارماسی ایله شرطلندیریرلر آما
بئله دوشوننلر سهو ائدیرلر.آغ ساققالیق عاغلین، شوعورون، یارادیجی،تفکورون
دوزگون فعالیتی ایله، خئیرخواه ایشله،باشقالارینا عاغیللی مصلحت وئریلمه
سی، دوغرویول گؤستریلمه سی ایله اؤلچولور”. آغ ساققال آچدیغی قاپیدان بوش
قاییتماز “ دئمیشلر. آذربایجان خالقی نین آغ ساققاللاریندان بیری ده
حاقیندا صحبت آچدیغیمیز «بؤیوک آغا » دیر. اؤز خالقینی اورکدن سئومک
باخیمیندان تایسیز بیر شخصت دیر بو آغ ساققال کیشی.
بیوک آغ شکوری زاده کیمیدیر؟
سورغوسونا طبیعی بو یازینین بویوندا جاواب وئرمک چتین دیر. چونکی بؤیوک
آغا یارادیجیلیغی ائله احاطه لی چوخ شاخه لی، آنسیکلو پئدیک مضمون و سجیه
داشییر کی اونون آراشدیریلماسی، اؤیره نیلمه سی و دیرلندیریلمه سی بویوک
واخت و زامان طلب ائدیر هر حالدا ماراغا شهرینده حؤرمتلی بویوک آغانی
اوزاقدان- اوزاغا ایزلرکن اونون عالیجینابلیغی،کوبارلیقلا یوغرولموش ساده
لییی، مودریک باخیشلاریندان سوزولن اینسان سئورلییی بیر صنعتچی کیمی منی
اووسونلاییردی. همشه حئفسیلنیردیم بونا کی ژورنالیستلیک یارادیجیلیغدا
بوجور شخصیتین اوبرازینی یاراتماق اینسانلارا، عالیملره و عمومیتله ضیالی
لارا حؤرمت یارادیر قارانلیغین ظولمتین باغرینی یاران ضیالی لارین درک
ائدیلمز جاذیبه سی مندن اؤترو سیر دئیلدیر”: حایاتیمدا، چوخلو حادیثه لر
اولوب کی اونلاری راسیونال دلیل لر له ایضاح ائده بیلمیرم .“ هر حالدا
یانیلمامیشام دئسم، بویوک آغا طالعین سئچیلدیکلریندن دیر. تانری نین
سئچیلمیش بنده لریندن دیر. بئله اولماسایدی او بیر بئله بویوک اوغورلار
قازانماز، شؤهرت تاپمازدی، ائله جه ده اؤز بیلیگینی یورولمادان،
اووسانمادان، آراییب آختارماقلا زنگین لشدیریب دیر.
بوگون بوتون
دونیانین تانیدیغی، موسیقی نین قبول ائتدییی بویوک آغا اؤز صنعتیله بوتون
هنر سئورلری اووسونلاییب، حئیرته دالدیریبدیر. منجه بؤیوک آغانین حاقیندا
سؤز دئمک چتین بلکه ده اولماز بیر ایش دیر، آما ائله اوشاقلیق چاغلاریمدان
ماراغا شهرینده اونونلا دایم راستلاشیردیم. تای توشلاریم «دلی بؤیوک آغا »
دیر دئیه اونو لاغا قویسایدیلاردا آنجاق اؤتری بیر باخیشلا من اوندا هئچ
بیر دلیلیک دویماییردیم یالنیز بوکی بؤیوک آغا موسیقی دلیسی، هئچ زامان
اؤزوندن آییرمادیغی تاری نین دلیسی دیر.
گونده گؤرودویوم اینسانلارلا
فرقلی داورانیشی اولسایدی دا آنجاق سوال لاریمی اویدوروجوو فیکره دالدیران
سؤزلریله یانیتلاماسی بئله بویوک آغانین نه یئرده اولدوغونو آیدینجا
گؤستریر.
شاختالی قیش گئجه لرینین بیریسی قوناغی اولوب، جانلی- جانلی
سؤزلرین ائشیتمه یه ماراغانین «دریا هتلی » نه گئدیریک. همشه باشینی
آیاغینا تیکیب شهرده گزدییی یکمی یئنه ده باشی آشاغی تاری الینده،هتلین
اوست قاتیندان یاواش- یاواش پیلله لری ائنیر.اسر سسیله آلچاقجاسینا بیزی
سالاملاییب خوش گلمیسینیز دئییر. اؤنجه دانیشیغا ماراق گؤستر مه ییر:”ایندی
بیر آز ایش اسکیک دیر، ایندی بیر آز حؤصله یوخدو، گئجه دی، قیشدی، شخته
دی، سویوخدو،اینشاالله گوللر غونچالانسین، بیر هاوا دیریلسین،قشنگ طبیعتده
بیر ایله شک، شوربانی زادی یئیک!هن بیول وضعیت دوزلسین آدام عرض ائله سین
نه
وار نه یوخ! “ دئیه دانیشقدان بویون آتیر. آما سونرا.ایصراریمیزلا سوال لاری جاواب وئرمه یه راضیلاشیر.
“خاطیرلامالیام
بو دانیشیغین دوغاللیق و صمیمیتی یئرینده قالماسی اوچون، جمله قورولوشو
گرامر اوسلوبونا باخمایاراق، چالیشمیشام حؤرمتلی بؤیوکآغانین سؤزلری
دانیشدیغی طرزینده قلمه آلینیب کاغیذ اوستونه گتریلسین “
نئچه یاشینیز وار بؤیوک آغا ؟
یئتمیش دن اویانا اولار
ائولنمیسن؟
ائولنمه میشیک خئیر! ثروتی گؤزله ییرک، ارباب ثروت وئره خرجله یک ائولنک، آخی ائولندیم
چؤرک لازیمدیر!
آخی دئییرلر جوانلیقدا بیر قیزی سئویردین؟
یئتمیش
ایل بوندان قاباق گومان بیر «پروین » واریمیش، دا او آیریلیق دان بویانا
گؤرمه میشم ائله بیر زامان راستلاشدی، اونا خیدمت ائله دیک، دای بیرزاد
گؤرمه دیک، قالمادی، دا اوندان خبریمیزاولمادی، دوشدوم غوربته، ملک کندینه،
میانایا، مهابادا،میاندآبا، قالاجیغا، ساققیزا، عجب شیر. بو جوردا تبریزه
واسمینجا، بستان آوایا، زنجان نا، قزوینه ....بشرم دا بیریسینی سئوردیم. دا
او زامان اوزامانیدی ایندی خبر اثر یوخدی! یادیمدا قالماییب ایندی گرک
یئتمیش ایل بوندان قاباغی من دئیم، ائله روزگار ایندی دی، زامان ایندی دی.
نه دن یاخشی پالتارلار گئییب دولانمیرسان همشه پوزقونسان؟
گیریب دولاناجاییق دا اینشا الله
چوخلاری سنه دلی بؤیوک آغا دئیرلر، نه دن؟
اوشاقدیلار، بیلمیرلر، قانماییرلار.
مردم دن اینتیظارین نه دیر بؤیوک آغا؟
اولارین ساغلیغی... کئچینه جه ییم اولسون، محافیظت ائده لر بیله میزدن بیرزاد لازیمیم اولسا مضاعیقه ائله مه یه لر.
هردن قولاغیوا نه دن قیغیللی سانجاق تاخیرسان؟
تسبیح، اوزوک زاد آلارام چوخ ایسترم. ارباب یئتیرر بیلمه قورخارام الیمدن اوشگوندورالار سانجاغینان زادینان باغلارام!!!
ایندیسه یاردیم ائده نین وارمی هئچ بؤیوک آغا؟
یوخدو.
یئتمیش، هشتاد ایل دیر هئچ زاد گؤرمه میشم، احتیاج اولاندا تانری
دینقیلدادارام خشلیک، مشلیک آلارام، کئچینرم. بوندان سونرا بیر آیری شئی
الیمدن گلمز. قوهوملاردان بیری بایرامدان بایراما پالتار،پول
یوللارلار”نصرالله بوذری “چوخ باش چکر بیلمه
اوره یینین گیزلی سؤزلریندن دئ گینن؟
بابا قالماییب. اوره ییمین گیزلی سؤزلری ایندی قالماییب کی!
جاوانلارا سؤزون؟
وار اولسا، سؤزوم وار. ایر آللاه آداما وار وئره بئله یوخسول نَیه لازیم دیر، یوخسوللوق فله یی قوجالیق
دیر. اگر آللاه آداما وار وئره آدام یئیه، ایچه، قشنگ اوره ییندن خیدمت ائلییه کئفی ساز اولا گؤره نه دئیرسیز نه فرمایش بویورو سوز؟
بوینوندا کی تسبیحی نئچه یه آلمیسان؟
اوچ مینه آلمیشام، وئرمزلر ها. اون یئتدی تومن، اون سکگیز تومن دیر مینم خاطیریمه پول آلمازلار!
بؤیوک آغا ائشیتمیشیک موسیقی ساحه سینده چالیشان تانینمیش شخصیت لردن ماراغا شهرینده سنین گؤروشونه گلیب لر، عالیم قاسیموف و ...؟
یادیمدا قالماز، اونلارا دئمک اولماز کی آدین نه دیر، اونلار دئییر تاری چال منده دئییرم گؤزوم اوسته
دای من دئییم ددون هانی؟ ننه ون هانی؟ هاردان اوخویوبسان، هارا دا قالیرسان، او بیزیم ایشیمیز دئییل.
ایندی بیزی سویوق - مویوق ویریب کیریمیشیک.یاخشی بیلمیرم کیم لر گلمیشدی کیم لر گلمه میشدی.
گرک آدامین هوشو دینجله بیر راحات اولا آدام فیکرائله دئیه فیلان کسلر گلمیشدی. بلی موسیقیدان لاردان
تهراندان، اورمودان، باکی دان تشریف گتیریب لر. بیزهگیریشمزلر ! راضی اولماز لار بیر سینسیه ک، نمنه
احتیاج اولسا وئرلر.
درس اوخوموسان؟
اوخوتدولار. 17 - 18 ایل درس اوخوموشام،ساوادیم زادیم اولوب.
شاگیردین زادین اولوب؟
شاگیردیمیز
هله یوخدو، ایندی یوخدو. اؤیرتمه میشم هله قالیری! او زامان ایجازه وئرمه
ییردیلر اؤزوموز باجاراق.شیرین دانیشیغیمیز سونوندا حؤرمتلی بؤیوک آغا
تارین کؤکله ییب بیر تصنیف اوخویور:
عاشیقام یارا من
گونلریم قارا من
سالمیسان درده ای یار
گل ائله چارا من
قیزیل گول اویوب- اویوب
دریب بوینوما قویوب
بولبول گولدن هئچ دویماز
من سندن نئجه دویوم
قاشلارین آیا بنزر
قویماسان یارا بنزر
سالمیسان عشق اودونا
گل ائله چارا درده
قاشلارین آلدیراندا
گؤزلرین دولدوراندا
آللاه سنی یاندیرا
سن منی یاندیراندا
پینوشت : این گزارش توسط
همشهری عزیزمان آقای "هادی نظری" تهیه شده و در شماره 41 ماهنامه آفتاب
آذربایجان (اردیبهشت 1389) چاپ شده است، آقای نظری مقالات دیگری نیز درباره
شهرمان دارند که جا دارد از ایشان تشکر کنیم.
همچنین از دوست عزیزمان آقای "حسن" نیز برای تهیه و ارسال این مطلب تشکر میکنیم.


text:
دوكتور جئري (داما زيلله) - نين قيسير سؤزلري
ميللت خورافه لر ايچينده چابالاماقدا، دوعا يازديرمالي ييق.
اؤزگورلوگون قازانماسي قولاي (راحات)، ساخلاماسي چتين دير؛ زينجيره چكمك گرَك.
اويغار اينسانلار آرتيق قيزلاريني قويلاميرلار، سالديريرلار.
اؤزلريني اوستون سايانلار آلتين ديرلار.
اوچونجو دونيا اؤلكه لرينده، باشچيلارين اؤنجه رسيم لرينه سونرا ايسه اؤزلرينه آغاج تاخيب گؤيه قالديرارلار.
اوچونجو دونيا اؤلكه لرينده، آناياسالارين پوزماسي يازماسيندان چتين دير.
باشچيني باشا چيخاردان ميللت لر، يئنمه سيني تانريدان ايسته يرلر.
گؤزتله يين شهوت سيزي سيكينه سريمه سين.
اوتانميرسان، سو ايچ.
شهريميزي تميز ساخلامايانلارين قاپيسينا سيچمالي ييق.
ايچكي ساغليغا ضررلي ديرسه دوستلارين يوخ، دوشمن لرين ساغليغينا قالديرمالي ييق.
يالانا اينانان ايله دئيه نين ايلگيسي، ائششك ايله اوغلو كيمي دير.
سويو بولاشديرمايين، ايلده بيركره يويونماق يئتر.
يالان دانيشمايان باشچي، آغ يالان دير.
پالانسيز توربا اولماز يئيه سن.
آزاد ائله يه نين قولويام.
ائشيت! قادين، كيشي ائشيت!...ائشيدن يوخدورسا دئميرم.
يامان دانيشانين دده سي نين سوموگونو سـ...
چوخلاريني آنالاري دوغماميشلار، سيچميشلار.
يوردونو كـَو يئره (كويره) چئويرنلري باغيشلاسان، تانري جنتده سنه اوتلو سولو باغلار باغيشلاياجاق،اوتلاياسان!
بؤلوم لر: ساتيريك يازيلار